Kancelarija za KiM: Ivanu Vujiću zabanjen ulazak na KiM; kao Petkovićev pomoćnik ne mora da najavljuje posetu - Radio Kosovska Mitrovica\nKancelarija za KiM: Ivanu Vujiću zabanjen ulazak na KiM; kao Petkovićev pomoćnik ne mora da najavljuje posetu\n21. March 2022, 20:17\nVlasti u Prištini zabranile su večeras pomoćniku direktora Kancelarije za Kosovo i Metohiju Ivanu Vujiću ulazak na područje Kosova i Metohije, saopšteno je iz Kancelarije.\nVujić je,kako se navodi u saopštenju, sutra trebalo da obiđe Klinu i Osojane i socijalno ugroženoj petočlanoj porodici Komatović iz sela Žač uruči neophodnu pomoć Kancelarije za KiM.\n“Međutim, njemu je večeras zabranjeno da pređe administrativni prelaz na Jarinju, bez ikakvog obrazloženja” navodi se u saopštenju.\nU tekstu se ovaj potez karakteriše kao čin provokacije i kršenja Sporazuma o slobodi kretanja.\n“Očigledna je namera Aljbina Kurtija da radikalizuje i dodatno izazove tenzije na prostoru Kosova i Metohije, jer je njegov jedini i osnovni cilj da pokuša da isprovocira neodmerenu reakciju Srba sa Kosova i Metohije i nastavi da gazi sve sporazume postignute u Briselu, među kojima je i onaj o slobodi kretanja”.\nIz Kancelarije za KiM ističu da Ivan Vujić sa pozicije pomoćnika direktora Kancelarije, ne podleže pod odredbe sporazuma o zvaničnim posetama i nije u obavezi da svoju posetu najavi.\n“Ovo nije prvi put da Priština zabranjuje predstavnicima i pomoćnicima direktora Kancelarije za KiM da posete Kosovo i Metohiju i time grubo krši sporazume. Uprkos tome, Srbi sa KiM i zvanični Beograd nastaviće da čuvaju mir i stabilnost i neće prestati da pomažu svom narodu na Kosovu i Metohiji” dodaje se u saopštenju.


Narodno pozorište RS - repertoar za decembar 2016.\nBANJA LUKA - Repertoar Narodnog pozorišta Republike Srpske za decembar 2016. godine,.. Narodno pozorište Republike Srpske zadržava pravo izmjene repertoara.\nElektrokrajina: Zbog radova na elektromreži u četvrtak 01. decembra bez struje...\nBANJA LUKA - Zbog izvođenja radova na elektromreži sutra će od osam do 15 časova bez struje biti dijelovi ulica Dujke Komljenovića, Vida Nježića, Peti prigradski put, Siniše Mijatovića, Cara Konstantina Velikog, Bulevara vojvode Stepe Stepanovića od broja 261 do broja 328, kao i dijelovi naselja Vrbanja, Debeljaci, Ponir i Bijeli Potok.\nUsvojen Nacrt budžeta grada Banja Luka za 2017. godinu\nSkupština grada Banja Luka na drugoj sjednici, održanoj danas 30. novembra, utvrdila je Nacrt budžeta Grada Banja Luka za 2017. godinu u iznosu od 128,48 miliona KM i uputila ga u javnu raspravu.\nDodik poručio Kolindi: Referenduma će biti, a teme će birati građani Srpske\nReferenduma u Srpskoj će biti, ali njihove teme biraće isključivo građani Republike Srpske, poručio je predsjednik Republike Srpske Milorad Dodik.\nSmanjen regres sudijama i tužiocima, sa 2.200 KM na 300 KM\nKitarović: BiH nije potpuno politički emancipovana država\nHrvatska predsjednica Kolinda Grabar Kitarović izjavila je da nestabilnost Bosne i Hercegovine ukazuje da ta država još nije potpuno politički emancipovana, a nedavni referendum u RS vidi kao prvi korak ka nizu referenduma, do moguće nezavisnosti tog entiteta, što, kako kaže, otvara mogućnost za novi konflikt.\nViber: Nova opcija za omiljene kontakte i još…\nAndroid aplikacija Viber dobila je ažuriranje, koje donosi aktivaciju ranije najavljenih javnih naloga, kao i dve nove opcije. Kontakti sa kojima najčešće ćaskate ili se zivkate, sad su vam još bliže.\nRadojičić: Razmotrićemo produženje radog vremena za ugostiteljske objekte u Banjaluci\nBANJA LUKA - Grad je spreman da produži radno vreme lokala, a o detaljima će se u petak gradonačelnik Radojičić dogovoriti sa ugostiteljima.\nBanjaluka - Muškarac ušetao u UKC RS i nožem napao porodilju!\nBanjaluka - U utorak će biti poznat program za doček Nove godine\nBANJALUKA - Na sjednici Organizacionog odbora za obilježavanje Nove godine u utorak biće utvrđen definitivan program za doček 2017. godine, rečeno je juče na prvoj sjednici ovog odbora.


Naslovna » Izlasci » Shopping » SC Stadion: Dečji vikend, 26. i 27. novembra\nNeko drugi 22. novembar 2016. Shopping Postavite komentar\nU subotu, 26. novembra od 18.00, nastupiće Leontina s Horom Čarolija.\nPosle nastupa, biće organizovana velika audicija za Hor Čarolija. Odabraće dvadeset najboljih pevača koji će dobiti besplatne časove pevanja u Leontininoj školi. Svi klinci koji žele da učestvuju na audiciji mogu da se prijave na info pultu Šoping centra Stadion od 21. do 26. novembra do 17.00.\nOba dana Dečjeg vikenda, biće održane trke autićima, kao i takmičenje u stonom fudbalu za koje prijavljivanje traje tokom cele nedelje.\nSve generacije moći će da uživaju u mađioničarskom spektaklu Piksija i Zeke, a za kraj Dečjeg vikenda, glumica Boba Latinović sa svojom trupom „Igralište“ izvešće predstavu „Petar Pan“ u kojoj će učestvovati i mališani iz publike. (danubeogradu.rs)\nTagovideca dečji vikend izlasci sc stadion shopping\nPrethodni Otvorena je garaža „Zeleni venac“\nSledeći Mikser: Koncert grupe ZAA 26. novembra


OK "Stampedo" ugostio odbojkašice iz Amerike (VIDEO) - Sportske vesti\n17 Mar, 2018 by South Media\nOdbojkaški klub „Stampedo“ nastavlja da raste na svim nivoima. Saradnja sa drugim klubovima, mimo nadaleko čuvenog turnira „Stampi“, proširena je i preko „velike“ bare. Minule nedelje u Nišu je boravio odbojkaški tim Baptističkog Univerziteta Istočni Teksas. Odbojkaški klub „Stampedo“ u goste je pozvao i dugogodišnje prijatelje iz Makedonije iz kluba „Janta Volej“ i trijagonale je moglo da počne.\nZajednički treninzi, utakmice i druženje godili su odbojkašicama sve tri ekipe, iz Srbije, Makedonije i Amerike.\nPopularne „tajgersice“ bile su uspešnije od devojaka iz Stampeda, ali je rezultat bio u drugom planu.\nNadmetanje na terenu i druženje van parketa godilo je i gostima iz Makedonije, koji su navikli da u Nišu pobeđuju.\nSrpski i makedonski sportisti sarađuju gotovo u svim sportovima, pa su, recimo, uspesi rukometaša i rukometašica Vardara nezamislivi bez naših sportista, ali pored toga, pojedini naši sportisti idoli su južnim susedima.\nIako dolaze iz različitih zemalja, sa različitih nivoa takmičenja, prikazani kvalitet odbojke je na približnom nivou, pa su trening utakmice itekako bile zanimljive. Još zanimljivije je bilo van terena, a dolasku američke ekipe u Niš „kumovao“ je nekadašnji student Univerziteta Istočni Teksas i trener odbojkašica Trej Izrael, koji već godinama živi i radi u Srbiji.\nOdbojkašice sva tri kluba napravile su kontakte i neraskidive veze, a predstavnici klubova su obećali da će druženje i sportska saradnja biti nastavljeni, nakon Srbije i Makedonije i u Americi-zašto da ne!?!


Doktor Kon: Svaki dan bez smrti je uspešan, ovo ne misli skoro da prestane | Luftika\nDoktor Kon: Svaki dan bez smrti je uspešan, ovo ne misli skoro da prestane\nEpidemiolog Predrag Kon kazao je da se u Srbiji može očekivati po 30 novih slučajeva obolelih od koronavirusa i da je svaki dan dobijen dan.\nOn je za TV Prvu kazao da je juče bilo 32 nova slučaja, a danas 14 što je, po njegovom mišljenju, zasluga restriktivnih mera koje je donela država.\nKorona virus: U Srbiji od početka epidemije umrlo više od hiljadu ljudi,…\n“Uspešno je kad nemamo smrti, svaki dan bez smrti je uspešan”, kazao je Kon, prenosi B92.\nOn je upozorio da je za sada Srbija imala 9 osoba na respiratoru, a da je nažalost muškarac koji je disao preko mašine juče preminuo.\n“Bitna je ova nedelja, ne zato što je kritičnija, niti će sledeće sedmice biti lakše. Nego da vidimo da li će biti efekata onoga što smo preduzeli i bitno je da te mere što duže traju”, pojasnio je on.\nKon je ocenio da Srbija ima dovoljno lekova za zbrinjavanje pacijenata, ali da je situacija u Evropi negativna.\n“Negativne vesti iz Evrope ukazuju na to da ovo ne misli skoro da prestane i naše aktivnosti će se dalje morati sprovoditi, moraćemo tražiti najracionalniaj rešenja u neposrednoj bduućnsoti\nO budućim merama Kon je kazao da se moraju pratiti iz nedelje u nedelju, pa čak i iz dana u dan razvoj situacije kako bi se znalo šta daje dobre rezultate.\n“Kada bude stigla zaštitna oprema iz Kine moramo je više koristit, jer će početi cirkulacija virusa u Srbiji”, kazao je Kon.\nKon je kazao da 149 zaraženih, osam osoba na respiratoru je baš onoliko koliko se očekuje prema statistikama, a to je 6 odsto ljudi u kritičnom stanju.\n“Uklapamo se u dosadašnje statistike iz Kine. Najvažnije je da se razumemo svi i da shvatimo da je borba za održanje zdravstvenog sistema jako bitna. Sad je posebno značajno da zdravstveni radnici nose opremu i da ne dođe do njihvoog zaražavanja”, rekao je on.\nOn je kazao da je zaražavanje zdravstvenih radnika u Nišu zabrinajvajuća i da je bitno obezbediti njihovu izolaciju.\n“Poruka građanima je da izdrže. Mi pokušavamo da pomognemo najbolje što znamo. Poruka celom društvu je da se svi angažujemo za potrebe naših najstarijih”, poručio je Kon.\nKon je kazao da mlađi mogu da izađu i prošetaju, ali ne u grupi i ne na mestima gde ima mnogo ljudi.\nOvo je pitanje inteligencije i preživljavanja i zato – ostanite kod kuće\noznakekoronavirus koronavirus u srbiji predrag kon\nMirsad Đerlek: Ako ne budemo mogli na Zapad, ima i na Istoku lepih zemalja\nDejan Žujović: Kon i Kisić nisu moje kolege. Nisu ništa\nRade Panić: Obećavam Konu da se vidimo u sudnici\nDr Kon i Mr Hajd: Malo verovatno da su se lekari zarazili na pauzama za kafu\nStigli rezultati nove studije, konačno otkriveno koliko traje imunitet nakon zaraze kovidom\nDržava našla nove žrtve: Poreski harač sada plaćaju i srpski pomorci?\nŽena pevača Marka Bulata zbog kokaina iza rešetaka\nEvakuisan sud u Novom Sadu zbog dojave o bombi (VIDEO)\nAvanture s dilerima pijačnog duvana i svi njegovi mirisi i ukusi nepoznati ljudskim čulima\nOd čega je umrla Mira Furlan: Šerbedžija se divnim rečima oprostio od glumice\nGodina dana kućnog pritvora: Rasta se dogovorio sa Tužilaštvom\nSiromašne majke sa puno dece su odlučile da budu neodgovorne i neću da im pomažem\nBjelogrlić: U ime generacije koja je dopustila da zločinci, ubice i nakaze budu ljudi od ugleda, izvinjavam im se i klanjam


Sarajevo u vrijeme Topal Osman Paše - Vakat.me\nSarajevo u vrijeme Topal Osman Paše\nTokom perioda između 1861. godine 1869. u Sarajevu dolazi do raznih promjena, ovaj period u velikoj mjeri obilježile su razne novine što je stanovništvu tadašnjeg Sarajeva omogućilo napredovanje u mnogim oblastima. Za stanovništvo našeg glavnog grada veoma značajno je bilo to što se u ovih osam godina otvaraju razni objekti, koji doprinose napretku Sarajeva. Jedna od veoma važnih stvari bilo je otvaranje prve štamparije, a najzaslužniji za njeno pokretanje bio je Ignjat Sopran iz Zemuna kojega možemo okarakterisati kao najzaslužnijeg čovjeka za promociju pisane riječe u novom formatu.\nOsim štamparije početak šezdesetih godina obilježio je nagli rast otvaranja dućana razne namjene, pa tako uz veliki broj trgovačkih radnji, u koje su se mogli naći razni predmeti i namirnice potrebne u svakodnevnom životu, između 62. i 65. godine dolazi do otvaranja prve fotografske radnje u Sarajevu, ovaj događaj u Sarajevu je naišao na veliko odobravanje, prvu radnju osnovao je Batini Pesente, talijan nastanjen u našem glavnom gradu. 1864.\nNakon otvaranja fotografske radnje, naš glavni grad dobio je i prvu hemijsku čistionicu koja je koristila kako domaćem tako i stranom stanovništvu. Jednu zanimljivu novinu u naš grad uveo je i Anton Šmucer, on je u Sarajevo donio prvu šivaću mašinu, a svoj „mali izum“ javno je objavio i u Bosanskom vijesniku.\nSve ovo je vodilo ka modernizaciji i uređenju Sarajeva, pa je zbog toga Sarajevo postajalo sve primamljivije za doseljavanje stanovništva, što se jasno pokazuje po tome što u ovom periodu dolazi do naglog porasta broja stanovnika.


Glišić je rekao da je došlo do ogromne promene u odnosu na referendumsko pitanje, a to je ilustrovao primerima sa dva biračka mesta u Nišu i Čačku.\n- Na biračkom mestu u Nišu 16. januara 60,9 odsto birača zaokružilo je "da", a 39,1 odsto birača zaokružilo je "ne". Danas na istom tom biračkom mestu 77,1 posto birača je podržalo promenu Ustava, a 22,9 odsto je bilo protiv - rekao je Glišić.\nJoš očitiji je, kako je dodao, primer u Čačku gde je zahtev za promenu Ustava doživeo poraz 16. januara jer je 48 odsto glasalo za promenu a 52 odsto birača protiv.\nDanas je na istom tom mestu 75 odsto birača podržalo promenu Ustava, a 25 odsto birača je zaokružilo "ne", rekao je Glišić.\n- To nedvosmisleno pokazuje kakav ugled ima predsednik Aleksandar Vučić među građanima i koliko njegove reči imaju težinu i koliko znače. Mi ćemo se i dalje boriti da naše sudstvo bude efikasnije i nezavisnije i mislim da je ovo dobar, odlučujući korak u tom smeru. Sledeće što nas čeka 3. aprila, idemo tamo ubedljivo da ih pobedimo jer Srbija neće da ide nazad, Srbija želi da ide samo napred i to ćemo 3. aprila da pokažemo - zaključio je Glišić.\nDarko Glišić SNS referendum ponovljeno glasanje Čačak Niš


► EU pozdravlja ukidanje vanrednog stanja u Turskoj, ali smatra to nedovoljnim\nEU smatra ukidanje vanrednog stanja u Turskoj kao "korak u dobrom smeru", ali dodaje da je to nedovoljno zbog vanrednih ovlašćenja datih vlastima i zadržavanju više restriktivnih elemenata, navodi se u saopštenju EU objavljenom danas.\n"Okončanje vanrednog stanja na snazi u Turskoj od pokušaja puča 2016. je dobrodošao korak. Istovremeno verujemo da bi usvajanje novih pravnih predloga kojim se daju vanredna ovlašćenja vlastima i zadržava nekoliko restriktivnih elemenata vanrednog stanja umanjile bilo kakve pozitivne efekte tog ukidanja", navodi se u saopštenju portparolke šefice evropske diplomatije Federike Mogerini. EU ponovo potvrđue očekivanja da Turska primeni ključne preporuke Saveta Evrope, Venecijanske komisije i relevantnih institucija i da poštuje podelu vlasti na izvršnu i sudsku.\nObzirom na ukidanje vanrednog stanja takođe se od Turske očekuje da preinači sve mere koje i dalje negativno utiču na vladavinu prava, nezavisnost sudstva i osnovne slobode, a koje su centralne za svaku demokratsku državu, navodi se u saopštenju.\nTu se konkretno navodi sloboda izražavanja, sloboda udruživanja i proceduralna prava.\nEU očekuje da sa ukidanjem vanrednog stanja Turska prestane sa odstupanjem od svojih obaveza prema Evropskoj konvenciji za ljudska prava.\n"Konkretna i trajna poboljšanja u oblasti vladavine prava i osnovnih sloboda ostaju nephodni za perspektivu odnosa EU-Turska", navodi se u saopštenju.\nU Turskoj je u sredu u ponoć ukinuto vanredno stanje uvedeno pre dve godine posle neuspelog puča u julu 2016. i produžavano sedam puta. U okviru vanrednog stanja vlada je sprovela masovne čistke a opozicija strahuje da će se čistke nastaviti preko novog antiterorističkog zakona.


Ko smo mi – Kosovo Youth\nKosovoyouth.com je potpuno besplatan!\nInternet i tehnologija su promenili način na koji tražioci posla traže informacije o zaposlenju, posao i način na koji poslodavci pronalaze zaposlene. Danas poslodavci i mladi upućuju se u „one-stop-shop“ (sve na jednom mestu) kako bi pronašli zaposlenje i mogućnost za angažovanje.\nMeđutim, informacije dostupne na Internetu i pristupačne mladima, distribuiraju se na različitim platformama koje, osim što nisu privlačne i prijateljske prema mladima, nisu ni pravilno ažurirane. Da bi mlada osoba dobila prave informacije o mogućnostima edukacije, zaposlenja ili slična građanska angažovanja, One-Stop-Shop zvani „Kosovo Youth“ („Kosovska omladina“) nudi prijateljsku, dinamičnu i sarađivačku platformu za mlade.\nSve informacije za mlade prikupljene na jednoj adresi, kako bi im se olakšao pristup neformalnoj edukaciji, obuci, dobrovoljnom angažovanju, praksi, samozapošljavanju i mogućnostima zapošljavanja. Platforma nudi bolju i jasniju strukturu informacija rasprostranjenih po Internetu i koje su sada nedostupne mladima u jednom jedinom prostoru.\nZa objavljivače kao što su organizacije civilnog društva, institucije javnog i privatnog sektora, mlade građane i druge zainteresovane strane, „One Stop Shop“ je stvorio jedinstvenu mogućnost za dobijanje i razmenu informacija o edukaciji i radnim mestima, pružajući analizu stanja na tržištu rada kroz praktične informacije o važećim propisima o radu, kao i o trendovima koji su dostupni na oglasima, savete za karijeru i još mnogo toga.\nKosovoyouth.com nastoji da poboljša saradnju između mladih ljudi i aktera javnih institucija, civilnog društva i privatnih poslovanja, ova platforma ima za cilj da doprinese razvoju dinamične platforme i prijateljske prema mladima i poveća svest mladih o mogućnostima profesionalnog razvoja.\nProjekat će se baviti ovim pitanjima pružajući platformu prijateljskoj prema mladima koja će pružiti sve mogućnosti za angažovanje mladih u jednom prostoru i u realnom i vremenu, kao takva izbegavajući razvrstavanje informacija, koje, kako se sada šire, jedva dopiru do mladih.\nMladi i tražioci posla mogu da kreiraju profile i grade CV-e dodajući svoje veštine i tražeći slobodna radna mesta, a poslodavci/objavljivači mogu objaviti otvaranje radnih mesta putem naših alata u „one-stop-shop“.\nKo su razvijači?\nOne-stop-shop finansijski podržava misija OEBS-a na Kosovu, projekat „One-stop-shop za profesionalni razvoj“ sa prioritetnom temom inovativnog IKT rešenja za poboljšanje uključenosti i pristup mladih ljudi u dostupnim profesionalnim i akademskim mogućnostima.\nOvu platformu je razvio LENS. Mi smo jedna nezavisna, nestranačka i neprofitna organizacija sa sedištem u Prištini na Kosovu. Osnovali su je 2010. stručnjaci komunikacione i informacione tehnologije, aktivisti za ljudska prava i entuzijasti otvorenog društva. Ideja o stvaranju organizacije kao što je LENS dolazi iz zajedničkog interesa njenih osnivača za povećanje upotrebe tehnologije, korišćenje mogućnosti koje ona nudi i podizanje svesti na štetu njene zloupotrebe. Misija LENS-a je da doprinese razvoju demokratije i da poveća kvalitet života promovisanjem upotrebe savremene tehnologije, inovacije i boljeg pristupa informacijama.\nKako aplikanti/korisnici mogu da komuniciraju sa našim one-stop-shop?\nNaša platforma omogućava aplikantima da se prijave besplatno, što im omogućava da pretraže mogućnosti angažovanja, informacije i radna mesta koja su objavili poslodavci. Na svojoj kontrolnoj tabli, aplikanti mogu objaviti svoje biografije koje poslodavci mogu pregledati prilikom njihovog apliciranja za posao.\nKako objavljivači mogu da komuniciraju sa našim one-stop-shop?\nKosovoyouth.com ne naplaćuje tarife objavljivačima da objavljuju slobodna radna mesta. Objavljivači mogu na svojoj kontrolnoj tabli pretražiti za aplikantima, rezimeima kako bi pronašli potencijalna poklapanja za svoja radna mesta.\nKoristite Kosovoyouth.com za edukaciju i savete o karijeri\nNaš dinamični Internet prostor će sažeti sve informacije koje su rasprostranjene na Internetu o mogućnostima edukacije, obuke, zaposlenja ili drugih aktivnosti. Ne morate se registrovati da biste pristupili informacijama.\nNa našoj platformi možete pronaći resurse sa unutrašnjim ili spoljnim sadržajem. Edukativni resursi pomoći će tražiocima posla da se pripreme za tržište. Mladi mogu pronaći kurseve za poboljšanje svojih veština i programe specifične za državu za unapređivanje svoje edukacije.\nPretplatite se na naš newsfeed\nPretplatom na naš newsfeed možete dobiti najnovije informacije i ažuriranja na našoj platformi.\nPronađite mogućnosti u svom gradu\nWant to subscribe post alerts?\nPost kategorija* Select an option GrantoviJavni događajiMogućnosti obukeMogućnosti radioniceMogućnosti stipendiranjaMogućnosti zapošljavanjaStažiranjaTenderiVolonterske mogućnosti


N. Zeland: Lokdaun zbog 21 noviog slučaja korone\nTanjug 21. avgusta 2021. 08:12\nVELINGTON – Na Novom Zelandu je danas potvrđen 21 novi slučaj kovida-19, a premijerka Džasinda Ardern upozorila je da će broj novozaraženih u narednih nekoliko dana biti još veći i pozvala građane da se pridržavaju enatiepidemijskih mera.\nNa Novom Zelandu je do sad potvrđen zarazniji delta soj korona virusa kod ukupno 51 osobe, od kojih je 21 sklučaj evidentiran u poslednja 24 sata, 18 u najvećem gradu Ouklandu, i tri novozaraženih u Velingtonu, prenosi Rojters.\nArdernova je juče donela odluku da lokdaun produži do sledećeg utorka u ponoć jer se epidemija proširila i izvan dva ključna grada.\n„Jedna od stvari koje smo naučili iz situacije u Novom Južnom Velsu jeste da virus može da nastavi da se širi i tokom lokdauna“, rekla je Džasinda Ardern povodom novog talasa kojoi zahvatio najmnogoljudniju australijsku državu Novi Južni Vels.\nNovozelanđani su živeli i bez virusa, i bez ograničenja sve dok premijerka Ardern prošlog utorka nije naredila trodnevno zatvaranje u celoj zemlji i sedmodnevno zatvaranje Ouklanda, nakon otkrića novih slučaheva zaraze delta sojem korone.\nNa Novom Zeladnu je do sada potvrđeno više od 2.600 slučajeva koronavirusa i 26 smrtnih slucajeva od koaia-19, pokazuju podaci iz ministarstva zdravlja te zemlje.


Rešiti probleme u obrazovanju na manjiskim jezicima - Far\nLiga socijaldemokrata Vojvodine (LSV) ocenjuje da Srbija mora ozbiljno da shvati nalaze izveštaja o stanju prava nacionalnih manjina koje je objavio ministarski komitet Saveta Evrope.\nKomitet je zaključio da su brojni problemi u oblasti obrazovanja na manjinskim jezicima, pre svega zbog visokih pragova za formiranje odeljenja.\nPostignuti su određeni rezultati u oblasti izdavanja udžbenika na jezicima nacionalnih manjina, ali se i dalje beleže kašnjenja u štampanju, navedeno je u današnjem saopštenju LSV.\nKao dobar primer u oblasti informisanja na manjinskim jezicima pominje se Autonomna Pokrajina Vojvodina, ali su veoma loše posledice privatizacije medija zabeležene na nivou lokalnih samouprava, gde se u velikoj meri smanjio udeo programa na jezicima manjina.\nLiga socijaldemokrata Vojvodine poziva nadležne organe da što pre ispune preporuke koje je Srbiji dao ministarski komitet i na taj način poboljšaju stanje u oblasti obrazovanja, informisanja, pravosuđa, te državne i lokalne samouprave.\nPregovori Srbiji o članstvu u Evropskoj uniji, nažalost, ne idu tempom koji bi značio brzo uključivanje naše zemlje u porodicu evropskih nacija.\nBaš zato je potrebno snažno naglasiti privrženost naše zemlje politici potpunog poštovanja ljudskih i manjinskih prava, stoji u saopštenju.\nPregovaračka poglavlja 23 i 24 su najzahtevnija za usklađivanje sa standardima EU, ali i ključna za izgradnju efikasne i pravne države.\nNažalost, očito je da je puno onih kojima je strana politika punog poštovanja ljudskih i manjinskih prava. Takvi stavovi koče brži napredak Srbije, zaključila je LSV.\nПише: Стефан Пелев – Образование и обучение в чужбина Podrška EU razvoju lokalne infrastrukture u Srbiji – 4,5 miliona evra za 37 novih projekata Okrugli sto o službenoj upotrebi manjinskih jezika На 12-ти октомври в Димитровград кръгла маса за образование на българите в Сърбия\nEULSVManjinski jeziciObrazovanjepravaSavet EvropeSrbija


Direktni prenosi mečeva 27.kola Prve lige Srbije\nPred nama su mečevi 27.kola Prve lige Srbije u takmičarskoj sezoni 2018/19, a na programu su od subote do ponedeljka. Ovoga puta bićete u prilici da pratite jedan direktan televizijski prenos, meča Metalac – Bežanija.\nMETALAC – BEŽANIJA (ponedeljak 18.mart, 17:00 časova, TV Arena sport 3)\nEkipa Metalca iz Gornjeg Milanovca u okviru 27.kola Prve lige Srbije na svom stadionu dočekuje goste iz Beograda, ekipu Bežanije. Domaći tim je ove sezone ostvario dvanaest pobeda, uz osam remija i šest poraza, pa sa 44 boda na svom kontu trenutno zauzima 5.mesto na tabeli. U prethodnom kolu su kao gosti poraženi u duelu sa ekipom Novog Pazara, a rezultat je bio 2:0. Gosti su ove sezone ostvarili dvanaest pobeda, uz dva remija i dvanaest poraza, pa sa 38 bodova na svom kontu trenutno zauzimaju 8.mesto na tabeli. U prethodnom kolu su kao domaćini poraženi u duelu sa ekipom Javor Matisa, a rezultat je bio 1:2. Prethodni susret ovih rivala odigran tokom jesenje polusezone u Beogradu završen je podelom bodova, a rezultat je bio 1:1 (0:0). Meč 27.kola Prve lige Srbije između Metalca i Bežanije igra se u ponedeljak 18.marta 2019.godine, sa početkom u 17:00 časova. Obezbeđen je direktan televizijski prenos ovog susreta na trećem programu TV Arena sport.\nPregled odigranih mečeva 27.kola Prve lige Srbije\nZajednica: Minut ćutanja za sve preminule tokom pandemije\nNajava mečeva 27.kola Prve lige Srbije\nIO FSS: Usvojen predlog Zajednice o proširenju Super lige i…\n2 Metalac 27 47\n3 Zlatibor 27 45\n4 Kolubara 27 44\n5 OFK Bačka 27 44\n6 Kabel 27 41\n7 Novi Pazar 27 39\n8 Radnički P. 26 36\n11 Dinamo 27 34\n13 Trayal 27 27\n14 Sinđelić 27 25


Шеста седница Сената Универзитета у Београду у НТП Београд - Представљени и рад и резултати Парка - Naučno-tehnološki park Beograd\nŠesta sednica Senata Univerziteta u Beogradu u NTP Beograd – Predstavljeni i rad i rezultati Parka\nNaučno-tehnološki park Beograd imao je čast i zadovoljstvo da danas bude domaćin šeste Sednice Senata Univerziteta u Beogradu.\nPre početka sednice, Gordana Danilović Grković, v.d. direktora Naučno-tehnološkog parka Beograd upoznala je članove Senata sa radom i rezultatima, podsetivši da je Park osnovan u partnerstvu Vlade RS (u ime Vlade, Ministarstvo prosvete, nauke i tehnološkog razvoja), Grada Beograda i Univerziteta u Beogradu, uz podršku Vlade Konfederacije Švajcarske, kao mesto spajanja i razmene između institucija, nauke i privrede.\nDanilović Grković je ukazala na razvojni put naučno-tehnološkog parka na Zvezdari, ističući značaj i važnost ovakvih instrumenata podrške za razvoj i komercijalizaciju inovacija u društvu. Članovi Senata su se upoznali sa programima podrške koju Park obezbeđuje svojim članicama i saradnjom koju NTP Beograd ostvaruje sa drugim naučno-tehnološkim parkovima u regionu i organizacijama koje podržavaju inovacije.\nIstaknuto je da se za 3 godine poslovanja u NTP Beograd razvija više od 70 startap i razvojnih tehnoloških kompanija, koje radno angažuju oko 650 inženjera, dok je procena da su kompanije članice tokom 2018. godine prihodovale 20 miliona evra. Uz alumni kompanije iz Biznis inkubatora tehničkih fakulteta Beograd, razvijena je mreža sa više od 100 kompanija i preko 1.000 zaposlenih. Takođe, predstavljeno je i nekoliko uspešnih primera kompanija članica i njihovih proizvoda koji su nastali u Parku.\nŽelja nam je da širimo ovakav model razvoja i da u svim univerzitetskim centrima u Srbiji – Novom Sadu, Nišu, Kragujevcu, Čačku imamo tehnološke parkove, jer sa ovakvim centrima i podrškom mladima da se ohrabe da inoviraju i zakorače u preduzetništvo, svi zajedno možemo doprineti da naša zemlja napreduje i kroz nekoliko godina izgleda znatno drugačije – istakla je v.d. direktorka NTP Beograd, naglašavajući da su inovacije ključni element konkurentnosti svake zemlje, a da se ulaganjem u nauku i podsticanjem mladih da inoviraju, mladi obrazovni kadar zadržava i zapošljava u zemlji, a odliv mozgova zamenjuje izvozom pametnih proizvoda i usluga.\nDanilović Grković je istakla da su vrata Parka otvorena za sve fakultete, i zajedno sa Ivankom Popović, rektorkom Beogradskog Univerziteta pozvala sve članice Univerziteta da zajedno dopremo i radimo na tome da se što više mladih podstakne i animira za preduzetništvo.


Liderske nedoumice i odgovori – Cloud Coaching Magazine\nYou are here: Home / Blog / Mentori / Komunikacija / Liderske nedoumice i odgovori\nKomunikacija sa liderskim nedoumicama i saveti za njihovo otklanjanje u cilju transformacije menadžera-šefa u lidera tima.\nZato što nema ništa beskorisnije od lidera u nedoumici šta da preduzme. Motiv ćete pronaći i u odgovoru na sledeća pitanja koja treba sebi da postavite:\nKoliki procenat menadžera obučenih u liderskim veštinama imate u svojoj organizaciji?\nImate li jasno definisanu i komuniciranu listu vrednosti?\nKoliko vremena procentualno posvećujete radnicima sa lošim učinkom u odnosu na rad sa najsposobnijim menadžerima?\nOdgovori na sledeće liderske nedoumice mogu vam približiti liderski lik ka kojem svaki savremeni menadžer treba da stremi.\nDa li postoje dokazi o efektivnosti liderskih treninga i pokušaja da se od menadžera napravi lider?\nTeško je izmeriti ukupni efekat treninga budući da se trening fokusira na razvoj seta liderskih veština koje je nemoguće meriti istovremeno. Na primer kako možete izmeriti poboljšani nivo liderske vizije i efektivno upravljanje vremenom istovremeno. Nerealno je očekivati da ćete od dobrog menadžera dobiti dobrog lidera posle dvonedeljnog kursa, budući da se na takvom kursu mogu naučiti tek osnove liderskih veština i shvatiti koncept. Potom je potrebno vreme, uporni pokušaji, greške i ponovni pokušaji sve dok se ne usvoji nova praksa i ponašanje. Međutim postoje indikatori koji pokazuju koliku vrednost kompanija dobija sa razvojem liderske prakse, indikatori koji nam ne ostavljaju ni trunku sumnje u vezi sa treningom menadžera u liderskim veštinama. Kompanija HAYGroup je izvršila istraživanje 1999. godine za potrebe Fortune magazina. Istraživanje je pokazalo da je korporativna kultura najuglednijih svetskih kompanija na mnogo načina slična ali da se umnogome razlikuje od kulture prosečnih kompanija. Studija je otkrila da su dominantne vrednosti najuspešnijih kompanija:\nfokus na klijente i izgradnju vrhunskog klijentinga\nfer odnos prema zaposlenima\nvizija i globalna pokrivenost\nOvo je gotovo spisak najvažnijih liderskih veština. U prosečnim kompanijama dominantne vrednosti su bile:\nfokus na kreiranje budžeta\npodrška odlukama top menadžmenata\nfokus na proizvodnju\nOvo je spisak menadžerskih veština. Postalo je nedvosmisleno jasno da velike kompanije vode lideri dok prosečne kompanije vode menadžeri. Ako želite da vam kompanija postane značajan igrač na tržištu morate da svoje dobre menadžere pretvorite u dobre lider. Ovaj nalaz je poduprla i studija AON Consalting kompanije koja je otkrila pet razloga za visoku posvećenost zaposlenih (uočićete da su svih pet uglavnom vezani za liderske veštine):\nKompanijska vizija i jasni ciljevi\nMogućnost da se menjaju stari načini razmišljanja i obavljanja stvari\nSvakodnevno zadovoljstvo na poslu\nPriznanja zaposlenima i osećanje da su cenjeni\nDa li je vojnički model liderstva odgovarajući za bilo koju kompaniju budući da je baziran na autoritetu i disciplini?\nIstraživanje MxcKinsey & Company je dovelo do otkrića da je jedan od najefektivnijih liderskih metoda onaj koji primenjuju američki marinci. Način na koji marinci pristupaju problemu motivacije poznat kao MVP (misija, vrednosti i ponos) se u studiji pokazao i kao veoma efektivan u poslovnom svetu. Nekoliko velikih organizacije je sledilo ovaj MVP recept sa uspehom kao što su 3M, Njujork balet, KFC… Neke druge kompanije su sledile ostale principe liderstva koje su definisali marinci sa velikim uspehom kao što su: Procesuiraj i meri (Toyota), Preduzetnički duh (BMC Software) Individualna postignuća (Perot systems) i Nagrađuj i proslavljaj (Mary Kay).\nIskoristite sledećih pet principa za razvoj svog ljudstva koje su top svetske kompanije preuzele iz priručnika za rukovođenje koji koriste marinci:\nInvestirajte čak i preterano u negovanje osnovnih vrednosti. Intenzivno se fokusirajte na bazične vrednosti koje zagovarate u svim svojim aktivnostima. Obezbedite svojim zaposlenima više od kratkog obaveštenja. Trenirajte vaše najiskusnije i najtalentovanije lidere. Jedan uzorni model može da utiče na 40 ili 50 novih zaposlenih. Takođe, nastavite da ističete vrednosti posle treninga, na primer Marriot hoteli ističu na tablama pisma klijenta koji hvale superioran korisnički servis.\nPripremajte svaku osobu da vodi, uključujući i supervizore prve linije. Treniranje svih menadžera za liderske uloge ima moćan efekat na podizanje morala. Istaknite snažno potrebu da i menadžeri prve linije mogu i treba da vode.\nNaučite kada da kreirate tim a kada da stvorite grupu sa liderom na čelu. Istinski timovi su prava retkost u poslovnom svetu dok je individualan lider na čelu grupe norma. Pravi timovi najveći deo svoje motivacije dobijaju od misije i ciljeva.\nPosvetite pažnju donjoj polovini a ne samo gornjoj polovini organizacije. Pronađite vremena da se posvetite prosečnim ili lošim radnicima. Obično je jeftinije i lakše da pokrenete zaposlene sa lošim učinkom nego da ih zamenite.\nOhrabrite samodisciplinu kao način da se pojača ponos. Zahtevajte da svako postupa sa osećanjem časti, hrabrosti i posvećenosti. Nagrađujte takvo ponašanje.\nKada budete pročitali i razumeli rečenicu jednog od najvećih gurua liderstva Stivena Kavija koja sledi u nastavku.\nUspešan menadžment bez uspešnog liderstva\nje poput pedantnog slaganja ležaljki na palubi Titanika.


Košarka - „Tamiš“ posle produžetka slomio Vrščane\nNapisano u kategoriji Košarka, 7 marta, 2016\nKošarkaši „Tamiša“ su u okviru 22.kola Košarkaške lige Srbije, na domaćem parketu, posle produžetka savladali ekipu „Vršca Swisslion“ rezultatom 93:90 (19:26, 26:14, 21:23, 16:19, 11:8). Na ovaj način ekipa Bojana Jovičića je četiri kola pre kraja praktično obezbedila opstanak, što je bio primarni cilj „Tamiša“ za ovu sezonu.\nGledaoci u Hali sportova na Strelištu, njih oko 500, imali su priliku da uživaju u dobroj košarkaškoj predstavi. Ekipe su najvećim delom utakmice bile potpuno izjednačene, a najveća prednost koju je jedna od ekipa uspela da ostvari iznosila je sedam poena, koliko je „Tamiš“ imao u dva navrata. Ipak Pančevci u tim trenucima nisu uspeli da slome protivnika pa se ušlo u neizvesnu završnicu u kojoj su obe ekipe mogle do trijumfa.\nPri vođstvu gostiju važne trojke su pogađali Ivan Smiljanić i Dušan Milošević koji je imao i napad za pobedu u regularnom delu, ali mu lopta ispada pa je utakmica otišla u produžetak. Dodatnih pet minuta bolje su otvorili gosti koji su u poslednji minut produžetka ušli sa pet poena prednosti i bili znatno bliži pobedi. Međutim u tim trenucima veliki posao za domaćina napravio je Aleksandar Ilkić koji sa pet vezanih poena donosi izjednačenje, a u penal završnici Manojlović je imao više živaca od svojih rivala pa je „Tamiš“ na kraju slavio važnu pobedu.\nNajefikasniji u redovima „Tamiša“ bio je kapiten Dušan Hukić, koji je ubacio 18 poena (4/6 za tri), Filip Dumić upisao je 12, a Nikola Simić 11 poena (3/5 za tri). Dvocifreni su još bili i Aleksandar Ilkić i Dušan Milošević sa po 10 poena. Kod gostiju najbolji pojedinac je bio Andrija Simović sa 23 poena, pratili su ga Miloš Riboškić sa 17 i Miloš Grubor sa 16, a dvocifren je bio i Rajko Kljajević sa 10 poena.\n„Čestitao bih igračima obe ekipe na sjajnoj utakmici koja je možda iznad nivoa ove lige, i što se tiče energije i kvaliteta igre u većem delu meča. Utakmica je bila jednako značajna za obe ekipe, praktično smo igrali za život, jer bi mi eventualnim porazom imali skor 0-2 sa Vršcem što bi nas dovelo u nezgodnu situaciju, jer imamo jako ozbiljan raspored do kraja prvenstva. Ovako imamo jednu veoma povoljnu situaciju i samo neka jako loša teorija može da nas ugrozi. Pribojavao sam se ove utakmice iz više razloga, pre svega što je Vršac jako dobra ekipa, predvođena dobrim, iskusnim trenerom a drugo znali smo da je njima ovo utakmica biti ili ne biti, nisu imali šta da izgube ali su mogli mnogo da dobiju. Videli ste nivo njihove borbenosti, energije, kvaliteta igre i sigurno da su ovako odigrali i neke prethodne utakmice ne bi sada bili u ovoj situaciji. Čestitam mojim momcima na pokazanom karakteru, želji, borbenosti, što se nisu predali ni u jednom trenutku ni kada je izgledalo da je utakmica izgubljena. Do kraja imamo još četiri utakmice u kojima želimo da ostvarimo što više pobeda i obezbedimo što bolji plasman“\n– komentar je trenera ekipe „Tamiša“ Bojana Jovičića.\nPosle ove pobede „Tamiš“ se nalazi na petoj poziciji na tabeli sa učinkom od po 11 poebeda i poraza, a u narednom kolu gostovaće ekipi „Smedereva 1953“.


kanalizacija - RTV Santos\nKapitalne investicije realizuje JKP“Vodovod i kanalizacija“, izdvojeno 157 miliona dinara\nZnačajni infrastrukturni radovi izvodiće se na vodovodnoj i kanalizacionoj mreži u Zrenjaninu i naseljnim mestima u narednom periodu, najavio je direktor JKP“Vodovod i kanalizacija“, Goran Tajdić. Za ove kapitalne investicije je izdvojeno 157 miliona dinara. Od ovih značajnih ulaganja, najviše…\nIstiče rok za podnošenje zahteva bez naplate takse za priključenje na kanalizacionu mrežu u selima\nStanovnici četiri naseljena mesta: Klek, Elemir, Melenci i Ečka koji su dobili obaveštenje o ispunjenosti tehničkih uslova za priključenje na kanalizacionu mrežu, dužni su da u roku od 30 dana podnesu Zahtev za priključenje na kanalizacionu mrežu i priključe se…\nPočinje izgradnja potisnog kanalizacionog voda Lazarevo – Klek\nIzgradnja potisnog kanalizacionog voda fekalne kanalizacije Lazarevo – Klek, investicija vredna 26 miliona dinara, predstavlja nastavak obimnih investicionih aktivnosti u oblasti infrastrukture. Ovim ugovorom posao izgradnje cevovoda za odvođenje otpadnih voda iz Lazareva dužine 5,7 km poveren je zrenjaninskom komunalnom…\nNova Odluka o snabdevanju vodom za piće, prečišćavanju i odvođenju atmosferskih i otpadnim vodama, svi meštani kroz čija naseljena mesta je prošla kanalizacija, a za šta su se stvorili tehnički uslovi će morati da plaćaju kanalizaciju. Priključenje na mrežu je…\nIzlivanje kanalizacije iz zgrade koja se nalazi u ulici Kralja Aleksanda Prvog Karađorđevića broj 19 traje prema rečima vlasnika lokala oko godinu dana. Šire se neprijatni mirisi, mesto je postalo leglo komaraca, a curenje kanalizacije dovodi do eventualne opasnosti po…\nZbog zasebnog sistema atmosferske i fekalne kanalizacije, građani Zrenjanina ne moraju da brinu zbog poplava koje prouzrokuju padavine, kakve je u prethodnim danima zadesio grad Novi Sad i Golubac. Problem može da predstavlja u određenim delovima grada i naseljenim mestima…


Prijavite se za Kamp za mlade lidere iz Srbije i Bugarske - Dnevnik Juga\nPočetna / GRADOVI / Leskovac / Prijavite se za Kamp za mlade lidere iz Srbije i Bugarske\nPrijavite se za Kamp za mlade lidere iz Srbije i Bugarske\nIna Dendić 01/08/2017\tLeskovac Ostavi komentar\nPrekogranični kamp za mlade lidere iz srpsko-bugarskog pograničnog regiona održava se u Srbiji, u mestu Kamenica, blizu Niša, u periodu od 31. avgusta do 04. septembra 2017. godine. Cilj realizacije kampa je umrežavanje omladinskog sektora u srpsko-bugarskom pograničnom regionu izgradnjom neformalne mreže mladih i organizacija koje rade za mlade.\nKamp traje 5 dana i sastoji se iz dva dela:\n1) Trening deo, koji se sastoji iz dva trodnevna treninga koji se održavaju paralelno na kampu. Tema prvog treninga je „Streteško planiranje“, a drugog „Zagovaranje i odnosi sa javnošću“. Pri popunjavanju prijavnog formulara, potrebno je opredeliti se za učešće na jednom od dva ponuđena treninga.\n2) Radni deo, u formi sastanka mladih, tj. „Omladinskog samita“ koji će biti organizovan poslednja dva dana kampa, gde će na osnovu prethodno prikupljenih informacija iz istraživanja i realizovanih aktivnosti, biti realizovano strateško planiranje omladinske mreže i date preporuke za omladinske politike lokalnim vlastima dveju strana, sa konferencijom za novinare kao završnom aktivnosti.\nTroškove u koje spadaju prevoz, smeštaj, ishrana i materijali tokom boravka učesnika na kampu snose organizatori. Tokom trajanja aktivnosti na kampu obezbeđen je prevod sa bugarskog na srpski jezik i obratno. Zvanični program kampa će biti dostavljen učesnicima nakon izvršene selekcije kandidata.\nUslovi i način podnošenja prijave:\nPoziv je otvoren za sve mlade uzrasta od 16 do 29 godina sa teritorije 7 pograničnih upravnih okruga iz Srbije (Borski, Zaječarski, Nišavski, Pirotski, Jablanički, Pčinjski i Toplički);\nZainteresovani kandidati treba da popune aplikacioni formular (priložen uz ovaj poziv) i da jasno naznače jedan od dva ponuđena treninga koji žele da pohađaju;\nIzabrani kandidati mlađi od 18 godina u obavezi su da obezbede pismenu saglasnost roditelja/staratelja za učešće na kampu (priložen uz ovaj poziv);\nPopunjen aplikacioni formular treba poslati na e-mail adresu otvoreniklubnis@gmail.com najkasnije do 18. avgusta 2017. godine. Organizatori zadržavaju pravo da od kandidata zatraže dodatne informacije, ukoliko je neophodno;\nNepotpuni aplikacioni formulari, kao i prijave dospele nakon naznačenog roka neće biti razmatrane.\nBroj mesta na kampu je ograničen na ukupno 40 učesnika, od čega je 20 za učesnike iz Srbije, a 20 iz Bugarske. Nakon isteka roka za prijavu, biće izvršena selekcija kandidata i sprovedeni pojedinačni intervjui, ukoliko je potrebno. Samo kandidati koji uđu u uži izbor biće kontaktirani od strane organizatora, najkasnije do 25. avgusta 2017. godine.\nSve informacije o ovom kampu kao i aplikacione formulare mozete pronoći na sajtu kancelarije za mlade kzm.gradleskovac.org\nPrethodni Prijavite se za Kamp za mlade lidere iz Srbije i Bugarske\nSledeći Počela podela prehrambenih paketa za izbeglice i interno raseljena lica\nU okviru „Leskovačkih letnjih festivala“ sinoć je u etno – kompleksu „Šop – Đokić upriličeno …


NATO nije spreman da primi Ukrajinu - Sputnjik Srbija\n08:14 20 April 2021\n16:10 21.12.2018 (osveženo 16:23 21.12.2018) Preuzmite kraći link\n„Ukrajina još nije spremna za članstvo. I NATO, takođe, nije spreman da postigne konsenzus o primanju Ukrajine u svoj sastav. Želeli bismo da vidimo kretanje u tom pravcu, a ne samo traganje za postizanjem bilateralnog dogovora“, rekao je Volker u intervjuu za ukrajinski list „Dan“.\nPrema njegovim rečima, SAD podržavaju eventualno članstvo Ukrajine u Alijansi i „drže vrata otvorenim“.\nčlanstvo u NATO-u, NATO, Kurt Volker, Ukrajina


Korona virus u Evropi kao rastuća prijetnja i novi test unije | Tacno.net\nAutor 👤RSE 25.2.2020. u 09:08\nVlasti Italije, u kojoj je u ponedjeljak potvrđena sedma smrt od korona virusa, uvele su karantin i druga ograničenja na sjeveru zemlje zatvorivši škole, univerzitete i muzeje. Vlasti su zabranile javna i privatna okupljanja, uključujući fudbalske utakmice, kulturne i zabavne događaje – u Milanu je operska kuća Skala bila zatvorena, dok je karneval u Veneciji završen prije vremena. Također, dodaje list, katolička crkva otkazala je sve najavljene mise, dok su u određenim područjima na nedjelju dana otkazani i pogrebi.\nVećina od više od 200 ljudi u Italiji koji su inficirani nalazi se u bogatom regionu Lombardija, koncentrisanom u području južno od Milana, navodi Volstrit žurnal naglašavajući da od 11 gradova u središtu epidemije njih 10 je u Lombardiji. Kako se virus proširio i na druge regije, vlasti su uvele ograničenja na širem području sjevera Italije gdje živi više od 25 miliona ljudi – oko Milana, Torina i zaleđa Venecije – u takozvanom ekonomskom srcu zemlje.\nOvoga puta to je nevidljivi virus iz inostranstva koji je prošao evropske granice i potencira hitnu koaliciju protiv nove moguće krize, ocjenjuje list. Ako se virus proširi, temeljni princip otvorenih granica u većem dijelu Evrope – koji je toliko bitan za identitet bloka – bit će podvrgnut stres testu, kao i hvaljeni, ali napeti evropski javni zdravstveni sistemi, posebno u zemljama koje su prošle mjere štednje.\nU Francuskoj, novi ministar zdravlja Olivije Veran (Olivier), naglasio je spremnost zemlje, rekavši kako to podrazumijeva pojačana testiranja na korona virus u zemlji. “Postoji problematična situacija na vratima, u Italiji, koju posmatramo s velikom pažnjom”, kazao je u nedjelju dodajući da je počela evropska diskusija između ministara zdravlja.\nItalijanski premijer Đuzepe Konte (Giuseppe Conte) kazao je da povećan broj registrovanih slučajeva zaraze u zemlji pokazuje da je “Italija bacila širu mrežu u smislu testiranja” te da se ne može isključiti mogućnost povećanja broja zaraženih u drugim zemljama nakon što i one provedu strožija testiranja.\nItalijanski potpredsjednik vlade za zdravstvo Pjer Paolo Silvijeri (Pier Paolo Silveri) rekao je da se zemlja apeluje na “građansku svijest” Italijana da se dvije sedmice pridržavaju mjera zadržavanja zbog izolacije uvedene na sjeveru zemlje.\nZvaničnici tek treba da pronađu prvog nosioca virusa u zemlji, naglašava američki televizijski kanal pozivajući se na Borelijevu izjavu kako prvi pacijent još uvijek nije utvrđen “zbog čega je teško predvidjeti moguće nove slučajeve”.\nGeneralni direktor Svjetske zdravstvene organizacije Tedros Adanom Gebrejesus ponovio je u subotu da još uvijek postoji mogućnost suzbijanja virusa izvan Kine, “ali da se taj prozor mogućnosti smanjuje”. On je dodao da iako je ukupan broj slučajeva izvan Kine i dalje relativno mali postoji zabrinutost zbog broja slučajeva bez jasne epidemiološke veze, kao što su “istorija putovanja u Kinu ili kontakt s potvrđenim slučajem”.\nTagovi: covid-19inkubacijakorona viruszaraza


EK: Potvrda o vakcinaciji još nije dokument za ulazak u EU\nTanjug 23. marta 2021. 13:25\nBRISEL – Evropska komisija pozvala je danas sve zemlje članice da nastave da se pridržavaju preporuka o restrikcijama na nebitna putovanja u EU, kada su u pitanju građani trećih zemlja.\n”Mi radimo na tome da omogućimo da digitalni sertifikati budu kompatibilini sa sistemima zemlja van EU, ali trenutno restrikcije za neesencijalna putovanja iz trećih zemlja u EU treba da ostanu na snazi”, kaže portparol Komsijie, Kristijan Vigand.\n”Znamo da postoje različite incijative zemlja članica za pripremu uvođenja digitalnih sertifikata pred letnju sezonu, ali to bi trebalo da bude koordinisano, kako bi se izbegle podele i konfuzija među putnicima u EU”, kaže Vigand.\nU Evropskoj komisiji napominju da su razgovarali sa zvaničinicima šest zemlja unutar EU, koje su uvele dodatne restrikcije na svojim granicama kao meru za suzbijanje širenja pandemoje.\n”Komesar Didije Rejnders razgovarao je sa šefom diplomatije Belgije i ponovio zabrinutost kada je reč o proporcionalosti mera koje su belgijske vlasti primenjuju. Ne mislimo da zabrana putovanja prati ideju proporcionalnosti i naš zahtev je da Belgija zameni ove restrikcije sa ciljanim merama”, rekao je Vigand.


Brnabić: Podrška razvoju startap kompanija - Izazov\nNovi magazin 12. juna 2018. 15:10\nDržava treba da pomogne razvoj proizvodnih kapaciteta startap kompanija i njihovo povezivanje sa velikim privrednicima, ocenjeno je danas na sastanku predsednice Vlade Srbije Ane Brnabić i predstavnika privrede održanom u Naučno-tehnološkom parku (NTP) u Beogradu.\nKako je saoštila Vlada, Brnabić je istakla da je njen zadatak da podrži domaće privrednike i „mlade talentovane ljude“ da u svojoj zemlji kreiraju novu vrednost i svoje inovacije plasiraju na svetsko tržište.\n„Naš cilj je da se srpska privreda zasniva na ekonomiji znanja, novim tehnologijama i kreativnim industrijama koje omogućavaju dobro plaćena zanimanja i dugoročno održiv ekonomski rast. Vlada ovo ne može sama, potrebno nam je povezivanje privrede i inovatora“, kazala je premijerka.\nU Naučno-tehnološkom parku Beograd posluje oko 60 visokotehnoloških startap kompanija u kojima radi više od 500 inženjera. Kompanije koje posluju u NTP Beograd prošle godine ostvarile su izvoz veći od 10 miliona evra.\nKompanije Adidas i Najk traže od Trampa da sa spiska carina ukloni…


Zastave Sjedinjenih Država i Srbije (Grafika: Ambasada SAD u Srbiji)\nSrbija je krizu zbog korona virusa dočekala u dobroj ekonomskoj poziciji, sa sprovedenom fiskalnom konsolidacijom, stabilnim kursom i privrednim rastom, izjavio je američki ambassador u Srbiji Entoni Godfri na onlajn konfereniciji "Biznis u izazovnim vremenima", u organizaciji Srpske asocijacije menadžera.\nGodfri je rekao da su mere, koje je Vlada Srbije preduzela da bi ublažila posledice epidemije koronavirusa, pravovremene i stimulativne i da stvaraju uslove za brz oporavak privrede u periodu posle epidemije.\nGodfri je naglasio značaj aktivnosti međunarodnih finansijskih institucija u procesu oporavka ekonomija, naglašavajući EBRD, a ponovio je da SAD snažno podržavaju put Srbije ka Evropskoj uniji i njeno prilagodjavanje evropskim standardima, kao i tranasformaciju njene ekonomije.\nKriza gora one 2009.\nŠef misije EU u Srbiji Sem Fabrici naglasio je da je aktuelna kriza zbog korona virusa mnogo veća nego što je bila finansijska kriza 2009. godine.\nOn je naglasio da su mere koje je usvojila Srbija slične merama koje su primenila i druge zemlje u okruženju, poput Slovenije, Hrvatske ili Rumunije, i posebno je naglasio činjenicu da njihov ukupan finansijski obim dostiže čak 11 odsto BDP Srbije. Fabrici je posebno istakao da je MMF prognozirao da će Srbija u ovoj godini imati privredni pad od tri odsto, manje nego druge zemlje.\nUkazao je na neizvesnost trajanja krize zbog epidemije virusa i na različite scenarije privrednog oporavka, u zavisnosti od trajanja epidemije i brzine oporavka privrede. Fabrici je potsetio da je EU opredelila više od 700 miliona evra kao pomoć za zemlje Zapadnog Balkana.\nDačić: Beograd spreman na jačanje odnosa sa SAD\nMinistar spoljnih poslova Srbije Ivica Dačić izjavio je na onlajn konferenciji "Srpsko-američki odnosi pred izazovima korona virusa" da je Beograd spreman za dalje jačanje saradnje sa SAD u svim oblastima i da želi da nastavi i intenzivira politički dijalog s Vašingtonom koji je do sada pokazivao pozitivnu dinamiku.\nOn je rekao da želi da se nastavi rad na ostvarenju "zajedničkog strateškog cilja, kako Srbije, tako i SAD", da region Zapadnog Balkana postane stabilan u bezbednosnom i ekonomskom smislu i "demokratski utemeljen deo, nadamo se, ujedinjene evropske zajednice država".\nKazao je da će Srbija nastaviti da teži da se u odnosima sa SAD potvrdi kao "aktivan, odgovoran i pouzdan partner koji je istovremeno i nosilac regionalne stabilnosti", prenelo je Ministarstvo spoljnih poslova.\nNa panelu, u organizaciji Kongresa srpsko-američkog prijateljstva, govornici su bili i Stiv Stajvers, američki kongresmen i kopredsedavajući Srpskog kongresnog kokusa, Vladimir Marinković, potpredsednik Narodne skupštine Republike Srbije, Entoni Godfri, ambasador SAD u Republici Srbiji, Derek Mičel, predsednik Nacionalnog demokratskog instituta (NDI), Šenli Pinčoti, direktorka Kancelarije za demokratski i ekonomski razvoj USAID i Pol Prososki, regionalni direktor programa za Srbiju Internacionalnog republikanskog instituta, navelo je Ministarstvo.\nDačić se zahvalio SAD na dostavljenoj pomoći od 6.000 kompleta za testiranje na korona virus i dodao da Srbija tu pomoć "posebno ceni", svesna da su i SAD danas teško pogodjene epidemijom korona virusa.\n"Zahvalni smo našim američkim partnerima i na odličnoj saradnji prilikom organizacije i realizacije dva humanitarna leta iz SAD za Srbiju. Treba naglasiti da smo za povratak naših državljana iz udaljenih destinacija koristili kapacitete humanitarnih letova koje organizuje EU u okviru Mehanizma EU za civilnu zaštitu", naveo je Dačić.\nOn je kazao da je Srbija spremna da intenzivno nastavi da radi i na jačanju saradnje sa SAD na drugim poljima, poput ekonomskih, trgovinskih i investicionih veza i saradnje.\nDodao je da je robna razmena dve zemlje poslednjih godina beležila porast, ali da na tom pitanju treba aktivno raditi i ubuduće, jer SAD nisu medju prvih 10 trgovinskih partnera Srbije.\nDačić je rekao da se proširuje saradnja Srbije i američke savezne države Ohajo "u okvirima državnog partnerstva koje je često ocenjivano kao jedan od najsadržajnijih segmenata naših odnosa i koje već prelazi iz vojno-vojne u civilnu sferu".\nGovoreći o rešavanju kosovskog pitanja, Dačić je rekao da je Srbija zahvalna na naporima koje specijalni izaslanici predsednika SAD i američkog državnog sekretara, Ričard Grenel i Metju Palmer, "ulažu na planu iznalaženja obostrano prihvatljivog, fer i kompromisnog rešenja".


Predstavljamo Partnere konferencije #iRevolucija2015 - iRevolucija\nPredstavljamo Partnere konferencije #iRevolucija2015\n#iRevolucija2015 organizujemo uz podršku brojnih partnera i prijatelja. Hvala svima koji su podržali #iRevolucija2015 i time doprineli revoluciju informacija u gradu Valjevu.\nCoca-Cola HBC u kontinuitetu ulaže u razvoj društvene zajednice i podržava projekte i inicijative širom zemlje. U skladu sa strateškim prioritetima društveno odgovornog i održivog poslovanja, kao kompanija podržava projekte koji nude dugoročna rešenja i donose konkretnu dobrobit u zajednici. #iRevolucija2015 dobila je podršku od kompanije Coca-Cola HBC u okviru oblasti razvoj i edukacije mladih.\nPoreklo Vinarije Čoka potiče iz porodičnog podruma Lederer, još od 1903 godine, kada je Artur Lederer izgradio velelepni podrum koji i danas važi za jedan od najvećih i najlepših podruma podzemnog tipa na Balkanu. Danas, Vinarija Čoka sa svojim prepoznatiljivim brendovima izuzetnog kvaliteta, kao što je Kupinovo Vino, Ždrepčeva krv, Di Luna Sangria, neguje tradiciju u unosi inovacije na domaće i svetsko tržište.\nTAG Media agencija pruža usluge iz oblasti digitalnog marketinga i video produkcije. TAG Media agencija ima izuzteno iskustvo u prenosu i snimanju IT konferencija, a za #iRevolucija2015 obezbedila je live streaming.\nDi print štamparija iz Valjeva, nudi usluge digitalne štampe na najsavremenijim mašinama koje generišu žive boje i oštar crno beli kontrast. Kvalitet njihovog rada može se videti na primeru naših postera i akreditacija.\nŠtamparija Valjevo print nudi ofset štampu, idalnu za velike tiraže, jer pruža odličan odnos kvaliteta i cene. Na primeru flajera iRevolucije možete se uveriti u kvalitet rada štamparije.\nJedna od najstarijih srpskih pivara, Valjevska pivara, osnovana je još daleke 1860. godine. Pogodna lokacija i dobra svojstva izvorske vode u Valjevskom kraju omogućili su proizvodnju vrhunskog, kvalitetnog piva. Kao potvrdu kvaliteta, Valjevska pivara je dobila mnoštvo priznanja i preko 30 zlatnih medalja u Amsterdamu, Briselu, Atini, Londonu.\nFirma Bleki sat omogućila je odličan Internet na konferenciji, tako da svi brzo i lako možete kačiti vaše statuse, komentare, slike i video materijala. Bleki sat se bavi i instaliranje alarmnih i interfonskih sistema, kao i ugradnju video nadzora.\nRestoran Kod Laze (Platani), na izlasku iz Valjeva ka Bajinoj Bašti, okružen lepom prirodom, Restoran Platani nudi odličan izbor srpskih jela, svežeg Valjevskog piva, kao i veliki izbor vina i drugih pića.\nPrijava i ostale informacije o konferenciji #iRevolucija2015 možete pratiti na sajtu Konferencije\nPrethodni članakPokrovitelji konferencije #iRevolucija2015\nSledeći članakPredstavljamo goste #iRevolucija2015: Podružnica matematičara Valјevo


Danas u podne protesti u Sarajevu: ‘Nazovimo stvari pravim imenom’ | Visokoin.com\nDanas u podne protesti u Sarajevu: ‘Nazovimo stvari pravim imenom’\nOrganizator protesta je Platforma za progres, a mirna protestna šetnja pod nazivom “Nazovimo stvari pravim imenom” bit će održana kod Sebilja na Baščaršiji.\n“Platforma za progres još jednom poziva građane da svojim prisustvom podrže mirnu protestnu šetnju ‘Nazovimo stvari pravim imenom’ u nedjelju, sa početkom u 12:00 sati ispred Sebilja na Baščaršiji. Da bismo krenuli naprijed, vrijeme je da kao građani nazovemo pravim imenom sve pojave koje su nas sprječavale u tome prethodnih trideset godina. Pokažimo da smo spremni da izgradimo novu i bolju budućnost za sve nas. Napominjemo da će svi učesnici biti obavezni da nose masku i drže distancu”, poručuju iz Platforme za progres.


Prva bušotina u RS 2013. godine – Bankar.me\nMay 6, 2012 MAKRO Leave a comment\nDo kraja godine preduzeće “Jadran – naftagas” iz Banjaluke trebalo bi da definiše koordinate za prvu istražnu bušotinu nafte i gasa u Republici Srpskoj, a njeno bušenje je planirano za prvi kvartal 2013. godine, rekao je generalni direktor “Jadran – naftagasa” Predrag Radanović.\nRadanović je rekao da “Jadran – naftagas” do kraja godine planira da uloži oko pet miliona evra u seizmička istraživanja nalazišta nafte i gasa.\nOn je dodao da je do sada u proces istraživanja, odnosno u 2D seizmička ispitivanja, investirano oko tri miliona evra, a do kraja 2014. godine, do kad je definisana faza istraživanja, biće uloženo ukupno oko 41 milion dolara.\nOn je za “Večernje novosti” rekao da je “Jadran – naftagas” 1. novembra prošle godine počeo proces istraživanja nafte i gasa na teritoriji Srpske obavljanjem regionalnih i detaljnih 2D seizmičkih istraživanja, koje za potrebe tog preduzeća izvodi “Kalinjingrad geofizika”.\nPrema njegovim riječima, primaran cilj 2D seizmičkih ispitivanja jeste jasno definisanje naftnogasnih potencijala Srpskoj. On je rekao da je plan za 2011. godinu potpuno ispunjen – obavljeno je 210 kilometara regionalnih 2D seizmičkih ispitivanja na istražnom prostoru Novi Grad – Doboj i 490 kilometara detaljnih 2D reflektivnih seizmičkih ispitivanja na istražnom prostoru Semberije (opštine Bijeljina, Ugljevik, Lopare i manjim dijelom Zvornik).\nOn je dodao da je u toku obrada i interpretacija terenskih podataka dobijenih u ovoj prvoj fazi terenskih istraživanja.\nDrugu fazu terenskih radova predstavljaju 2D reflektivna seizmička ispitivanja na teritoriji Posavine (opštine Šamac, Modriča, Donji Žabari i Pelagićevo). U okviru ovih istraživanja planirano je snimanje još 300 kilometara seizmičkih profila. Nakon obrade ovih podataka biće moguće definisati koordinate prve istražne bušotine na teritoriji Srpske, istakao Radanović.\nDosadašnje procjene geoloških rezervi temelje se na podacima starim oko 20 godina i one iznose približno 50 miliona tona, a rezultati do sada provedenih naftnogeoloških istraživanja ukazuju na postojanje nafte i gasa u ovom regionu.\nNa području Šamca juče je počelo istraživanje radi otkrivanja nalazišta nafte i gasa, a seizmička ispitivanja će trajati dva mjeseca. Istraživanje koje sprovodi kompanija “Kalinjingrad geofizika” iz Rusije, radi se na osnovu ugovora sa Društvom za istraživanje i proizvodnju nafte i gasa “Jadran-Naftagas” iz Banjaluke i odobrenja Vlade Pepublike Srpske.\nPOJMOVIBosna i Hercegovina gas istraživanje Nafta Region Republika Srpska\nPrevious Privreda Belgije bilježi rast\nSljedeći Mladi Italijani hrle u pastire\nDržavna sekretarka za razvojne ekonomske politike Milena Lipovina-Božović učestvovala je danas na panelu Postizanje prioriteta regionalnog razvoja …


Otvorena klinika za lečenje fudbalske groznice\nOvo je nova teritorija za nas, ali ne možemo da bežimo od činjenice da ljudi sami sebe čine bolesnim gledajući fudbalske utakmice\n02.07.2014. - 22:00h\nKinu je, kao i mnoge druge zemlje, zahvatio sindrom Svetskog prvenstva u fudbalu. Zato su odlučili da čase časa i otvore kliniku za lečenje "fudbalske groznice".\nOsim toga, osećaju stomačne grčeve, gubitak apetita, anksioznost i paranoju. Lekari tokom Mundijala moraju da dežuraju 24 sata i leče čak i psihološke probleme u vezi sa histerijom koju izazivaju pojedini mečevi. Vang Fu Vong, radnik u fabrici auto delova, jedan je od pacijenata ove bolnice.\n"Goreo sam kad je Suarez ujeo onog Italijana i samo sam 'pukao'. Nisam mogao da jedem, da se koncentrišem, osetio sam da mi se svet raspada, a sve to samo zbog fudbalske utakmice. Proveo sam na klinici u krevetu 48 sati i sada mi je bolje. Ograničio sam se na po jednu utakmicu na svaka dva dana“, kaže Vong.\nLekari dodaju: „Ovo je nova teritorija za nas, ali ne možemo da bežimo od činjenice da ljudi sami sebe čine bolesnim gledajući fudbalske utakmice”.\nfudbalsp u fudbalu


Kompanija „Animal Commerce“ doo je osnovana 1991. godine u Beogradu i od svog osnivanja konstantno raste i razvija se. Danas ona broji ukupno 29 zaposlenih.Osnovne delatnosti kompanije su proizvodnja konzumnih jaja i skladištenje, sušenje i trgovina žitaricama, kao i proizvodnja i prodaja stočne hrane. „Animal Commerce“ svoje proizvode prodaje pod brendom NAJ, uz slogan\nNaj jaje, naj daje i predstavlja lidera na tržištu konzumnih jaja.\nJedni smo od najvećih proizvođača konzumnih jaja u Republici Srbiji. Proizvodnja konzumnih jaja odvija se uz korišćenje najmodernijih tehnoloških procesa i uz potpunu primenu HACCP standarda. Naši proizvodni kapaciteti su locirani u Kruščiću, opština Kula, a jato od 123.000 koka nosilja obezbeđuje dnevnu proizvodnju od oko 110.000 konzumnih jaja evropskog kvaliteta, odnosno 35.000.000 jaja godišnje. Jedina smo farma za proizvodnju konzumnih jaja potpuno usklađena sa direktivom EU o dobrobiti za životinje.\nPosebno ističemo činjenicu da je „Animal Commerce“ doo značajnim investicionim ulaganjima u oblasti proizvodnje stočne hrane obezbedio vrhunsku sigurnost proizvodnje i sve preduslove za njeno stalno povećavanje. U tu svrhu u Tovariševu pored Bačke Palanke izgrađeni su silosi kapaciteta 11.000 tona a od 2014. godine u funkciju je puštena i fabrike stočne hrane,koja se nalazi u krugu proizvodnog kapaciteta u Kruščiću. Uz postojeću opremu – modernu farmu, postrojenje za sortiranje i pakovanje jaja i hladnjaču, stvoreni su svi preduslovi za plasman proizvoda vrhunskog kvaliteta na tržište Republike Srbije, regiona i Evrope.


Samsung SDHC 16GB Plus 48MB/s Class10, cene\nSamsung SDHC 16GB Plus 48MB/s Class10\nSpecifično za format Samsung SDHC 16GB Plus 48MB/s Class10 kartice je to da postoji poseban prekidač koji služi kao zaštita od nenamernog brisanja podataka. Osim toga Samsung za ovu Plus seriju garantuje kvalitet, još veće brzine od Samsung Standard serij\nSpecifično za format Samsung SDHC 16GB Plus 48MB/s Class10 kartice je to da postoji poseban prekidač koji služi kao zaštita od nenamernog brisanja podataka. Osim toga Samsung za...\nCene Samsung SDHC 16GB Plus 48MB/s...\nUpozorenje: cene, linkovi i specifikacije proizvoda za Samsung SDHC 16GB Plus 48MB/s Class10 su postavile naše listane online prodavnice. Molimo obavestite nas ukoliko naiđete na neku grešku.\nPregled: Samsung SDHC 16GB Plus 48MB/s Class10\nPronađite najbolju ponudu za Samsung SDHC 16GB Plus 48MB/s Class10 na portalu ShopMania. Možete kupovati Samsung SDHC 16GB Plus 48MB/s Class10 u stotinama pouzdanih online prodavnica koje isporučuju na teritoriji cele Srbije, po najboljim cenama za Samsung SDHC 16GB Plus 48MB/s Class10. Pročitajte komentare kupaca u našoj grupi, pogledajte slike Samsung SDHC 16GB Plus 48MB/s Class10 i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije eksterna memorija, i kupite po najnižim mogućim cenama Samsung SDHC 16GB Plus 48MB/s Class10 i hiljade drugih sličnih proizvoda.


Nišlije odgovorile Lalatoviću: Nekome u Beogradu smeta jak Radnički - Sportska centrala\nNišlije odgovorile Lalatoviću: Nekome u Beogradu smeta jak Radnički\n24 feb 2018. 12:12\nIzjava Nenada Lalatovića da su, pored Crvene zvezde i Partizana, fudbaleri Radničkog već obezbedili plasman na međunarodnu scenu, naišla je na reakciju Nišlija.\n– Očigledno je da nekome u Beogradu smeta jak Radnički i ne samo Radnički, već bilo ko spreman da na terenu ugrozi beogradske ‘kombinacije’, koje godinama unazad urušavaju srpski fudbal. Da li je naš greh što smo im poremetili dogovore i koncepcije? Da li je naša greška što smo napravili kvalitetnu ekipu i stvorili uslove da i Niš konačno vidi evropske utakmice? Da li je Radnički uzdrmao komfor beogradske „tramvaj lige“, u kojoj je godinama morao da zaboravi bodove još na naplatnoj rampi Nais – rekao je trener Radničkog Boban Dmitrović za klupski sajt.\nRadnički je u seriji od šest uzastopnih pobeda u Super ligi i trenutno je na trećoj poziciji sa 42 boda, jednim više od Čukaričkog.\n– Da li to Radnički poštenom borbom zauzima nečije unapred osvojeno treće mesto, pa ga sada treba provući kroz medijsko blato i pokvariti mu atmosferu pred niz značajnih mečeva. Treće mesto i 42 boda Radnički je osvojio mukotrpnim radom i zalaganjem stručnog štaba i samih fudbalera na terenu – rekao je Dmitrović.\nTrener Nišlija kazao je da je bolji plasman njegovog tima na tabeli Super lige „posledica direktnih mečeva dva tima“, u kojima je Radnički ostvario pobedu i jedan remi.\n– Jasno je da nam sledi i okršaj u plej-ofu, pa će imati još jednu priliku da pokažu da su ‘kvalitetniji’ od nas, rekao je Dmitrović.\nOn je dodao da izuzetno poštuje Lalatovića, za kog smatra da je „najtalentovanijih stručnjaka u Srbiji.\n– U nadi da će nas svi beogradski dušebrižnici ostaviti na miru da živimo svoj san, poručujemo im da prvenstvo još traje i da imaju dovoljno vremena da nas nadigraju na terenu i dokažu da to famozno treće mesto pripada njima – piše u saopštenju Radničkog.


Prikazivanje članaka po tagu lokalnasamouprava\n27 avgust 2010\tSpecijali BM\n28 januar 2011\tSpecijali BM\nNovosti iz lokalne samouprave: Na proleće izgradnja bečejske banje?\nPredsednik opštine Peter Knezi je u utorak sazvao konferenciju za novinare, ali je tek na licu mesta novinarima saopšteno da želi da informiše javnost o pet tema.\nNajaktuelnija tema je svakako posao u vezi sa osnivanjem zajedničkog preduzeća opštine i mađarskog investitora Akvaprofit koji bi trebao da gradi bečejsku banju.\nPoslovanje opštine od januara do novembra: Kako se troše naše pare?\nLokalna samouprava je od 1. januara do 30. septembra potrošila 444,78 miliona dinara iz opštinskog budžeta, a planirano je da će se do kraja godine u lokalnu kasu sliti 772,79 miliona dinara (takvo je stanje pre trećeg po redu rebalansa budžeta, koji je na dnevnom redu lokalnog parlamenta 13. decembra).\nRodna (ne)ravnopravnost u lokalnoj samoupravi: Na najvažnijim funkcijama su muškarci\nPrema Globalnom izveštaju o rodnim razlikama u 2012. godini, na listi Svetskog ekonomskog foruma među 135 država Srbija se nalazi na 50. mestu po rodnoj ravnopravnosti. Zemlje su rangirane prema sposobnosti da uklone rodne razlike u četiri ključna sektora – u pristupu zdravstvu, obrazovanju, učešću u političkom životu i ekonomskoj jednakosti.\nLokalna samouprava: Konkurs za stipendije\nOpština Bečej je sredinom januara raspisala konkurs za stipendiranje studenata sa prebivalištem na teritoriji opštine Bečej za školsku 2012/2013. godinu.\nLOKALNA SAMOUPRAVA: Raspisana dva konkursa\nLokalna samouprava je 5. februara raspisala dva konkursa za finansiranje rada kulturno-umetničkih društava, civilnih organizacija i za održavanje manifestacija. Na jedan konkurs mogu da se prijave kulturno-umetnička društva, a na drugi organizacije koje okupljaju osobe sa invaliditetom i sa smetnjama u razvoju. Konkurs je otvoren do 28. februara, a predlozi projekata treba da se predaju u pisarnici opštine Bečej (kancelarija broj 7).


Od čega sve Crvena zvezda zarađuje ulaskom u Ligu šampiona? | Kamatica\nPočetna > analiza > Od čega sve Crvena zvezda zarađuje ulaskom u Ligu šampiona?\nOd čega sve Crvena zvezda zarađuje ulaskom u Ligu šampiona?\nTekst objavljen: 04.09.2019 11:55\nFudbalski klub Crvena zvezda se prošle nedelje drugu godinu zaredom kvalifikovao za Ligu šampiona, najjače klupsko takmičenje koje trenutno postoji u svetu\nJoš dok je slavlje trajalo počele su računice o tome koliko će klub iz ulice Ljutice Bogdana zaraditi tokom ovogodišnjeg takmičenja u ligi najboljih evropskih timova.\nMi smo izračunali sledeće:\nSvaki klub koji je ove sezone ušao u Ligu šampiona od UEFA-e (Evropska fudbalska unija) će dobiti određenu sumu kao nagradu, u Zvezdinom slučaju to je 15,910,000 evra (15 miliona i 910 hiljada).\nDodatno, UEFA svakom klubu uplaćuje određenu sumu novca koja se određuje u zavisnosti od koeficijenta uspešnosti kluba tokom prethodnih godina takmičenja u Evropi. Ukratko, reč je o sistemu u kojem se dobija određeni broj bodova za pobede ili nerešene rezultate tokom prethodnih 10 sezona. Na ime ovog koeficijenta Crvena zvezda je dobila još 2,216,000 evra.\nDakle, samo za ulazak u LŠ beogradski klub je zaradio 18,126,000 evropskih novčanica.\nDruga bitna stavka su prava od marketinga i TV prenosa. I ovaj deo novca dobija svaki klub u Ligi šampiona, ali cifra koja se dobija zavisi od mnogo faktora. Uglavnom, veći deo tog „kolača“ dobijaju najveći evropski klubovi poput Real Madrida, Barselone i sličnih, pa tako za one manje ostaje mali deo novca. Još uvek nema konkretnih brojki za ovu sezonu, a prethodne sezone slovenački Maribor je zaradio 1,575,000 evra, pa je naša pretpostavka da će i Crvena zvezda dobiti približnu sumu novca.\nTreći izvor prihoda je – prodaja ulaznica. Cene za komplete ulaznica za sve tri utakmice koje će crveno-beli igrati u Beogradu su već poznate i, u zavisnosti od mesta na stadionu kreću se od 103 do 765 evra.\nZa pretpostaviti je da će stadion biti rasprodat na svim utakmicama (što zbog atraktivnih protivnika, što zbog same Lige šampiona), tj. da će kapacitet biti skoro maksimalno iskorišćen. Tu treba imati u vidu da određeni broj mesta neće biti pušten u prodaju jer je neophdono napraviti tampon zone između domaćih i gostujućih navijača.\nDakle, na severnoj tribini Zvezdinog stadiona ima 14.000 mesta; paket za ovu tribinu prodaje po ceni od 103 evra – čime se dobija 1,442,000 evra. Ista cena je i za 12 000 mesta na južnoj tribini, pa ovu cifru treba dodati 1,236,000 evra.\nZa istočnu i zapadnu tribinu prosečna cena paketa karata je 30 000 dinara ili 255 evra. Ove tribine primaju ukupno 30 000 ljudi, pa će prodaja karata ovde doneti zaradu od 7 650 000 evropskih novčanica.\nUkoliko saberemo cifre sa svih tribina dobijamo čak 10 328 000 evra. Od toga treba odbiti makar pola miliona evra zbog smanjenja kapaciteta koji smo već spomenuli, ali i toga što će vlasnici sezonskih i sličnih „VIP“ propusnica karte moći da nabave jeftinije. Realna pretpostavka je da će Crvena zvezda od karata dobiti oko 9,5 miliona evra.\nKada se sve sabere, crveno-beli će od ulaska u Ligu šampiona zaraditi malo više od 29 miliona evra. Možda če ova suma novca biti dovoljna da klub može u budućnosti samostalno da funkcioniše u finansijskom smislu i da ne mora da dobija otpise dugova od banaka i različite vidove pomoći od države.\nzarada crvena zvezda fudbal zarada od lige šampiona uefa liga šampiona


Nasilje, glad i nada su glavni razlozi zbog kojih devojčice izbeglice napuštaju svoje domove | North West Balkans | Save the Children\nHome/News/Nasilje, glad i nada su glavni razlozi zbog kojih devojčice izbeglice napuštaju svoje domove\nNasilje, glad i nada su glavni razlozi zbog kojih devojčice izbeglice napuštaju svoje domove\nNasilje, glad i nada za boljom budućnošću su tri glavna razloga zbog kojih devojčice napuštaju svoje zemlje porekla u potrazi za boljim životom, pokazalo je globalno istraživanje koje je sprovela organizacija Save the Children. Deo globalnog izveštaja, sprovedenog na tri kontinenta, je i izveštaj „Devojčice u pokretu na Balkanu“, zasnovan na istraživanju sprovedenom sa devojčicama izbeglicama i migrantkinjama u Grčkoj, Srbiji i Bosni i Hercegovini.\nDevojčice i žene čine polovinu globalne populacije u pokretu – izbeglica, migranata, interno raseljenih lica i lica bez državljanstva. Procenjeno je da je, samo u prvoj polovini prošle godine, 18 miliona devojaka i devojčica uzrasta do 19 godina napustilo svoje domove u potrazi za bezbednim i dostojanstvenim životom. Devojčice izbeglice i migrantkinje posebno su ranjive zbog svojeg uzrasta i suočavaju se sa specifičnim rizicima, povezanim sa rodom, kako u zemljama porekla, tako i tokom putovanja. Odlazak iz zemlje porekla ponekad je jedini način za njih da zaštite svoj život i dobiju šansu da imaju dostojanstven život. Putovanje, međutim, može da bude isto toliko opasno po njih, a često se dešava da ne nailaze na odgovarajuću podršku ni u zemljama tranzita, ni u zemljama destinacije.\nPutovanje može biti i fatalno. Kada je u pitanju balkanska ruta, u prethodne dve godine, prijavljeno je da je 98 devojčica i dečaka izgubilo život tokom prelaska mora do grčkih ostrva. Ovaj broj je, na žalost, verovatno i veći.\n„Avganistan nije bezbedno mesto za devojčice. Pokušali smo da živimo normalan život, ali smo zbog svoje tri ćerke morali da odemo“, rekla je jedna od majki koja je učestvovala u istraživanju o devojčicama u pokretu na Balkanu, a čija se porodica, preko Srbije, dospela u Bosnu i Hercegovinu. Devojčice i njihove porodice koje migriraju sa Bliskog istoka na Balkan, kao glavni razlog migracije navode konflikte, mada se među ostalim razlozima navode i rodno zasnovano nasilje, prisilni brakovi, nasilje u porodici i nemogućnost obrazovanja. „Bila sam silovana, i nisam mogla više da ostanem tamo... Majka mi je rekla da odem na neko bezbedno mesto. Šest meseci sam bila u depresiji, bila sam zaključana u kući i nisam uopšte izlazila“, rekla je devojka iz Avganistana u kampu u Grčkoj. „Niko me nije pitao da li želim da odem, ali da su me pitali, rekla bih da želim“, rekla je jedanaestogodišnja devojčica iz Iraka intervjuisana u Srbiji.\nDevojčice čine više od 40% migrantske populacije koja pristiže na grčka ostrva, dok u Srbiji čine do 33%. U Bosni i Hercegovini taj udeo spada na 16%. Ova razlika u broju devojčica, kao i razlike kada je u pitanju udeo devojčica tinejdžerskog uzrasta iz Avganistana koje pristižu u Srbiju, i koji je, u poređenju sa Grčkom, znatno manji, jedan su od razloga koji su motivisali sprovođenje istraživanja na Balkanu. Razlike u registrovanom broju devojčica u državama na Balkanu mogu značiti da se one, zbog nedovoljno razvijenog sistema zaštite i podrške, „gube“ u putu, postajući žrtve trgovine ljudima ili nekih drugih vidova eksploatacije, kao i da ulaze u prisilne brakove ili biraju da se udaju kako bi dobile zaštitu na putu. Istraživanje je pokazalo da porodice koje imaju devojčice putuju sporije, i pažljivije, kako bi pokušale da izbegnu brojne rizike za žensku decu. Zbog nedostatka informacija, porodice često odluke donose na osnovu onoga što im kažu krijumčari, koji na putovanju postaju gospodari života. „Rekli su nam da se dešava da policajci na granicama siluju žene i devojke, zato smo odlučili da u Grčku pređemo preko mora“, rekao je jedan otac iz Avganistana.\nGovoreći o policajcima na granicama država na ruti, devojčice su izražavale bes i tugu zbog brutalnosti kojima su izbeglice i migranti izloženi. Podaci organizacije Save the Children prikupljeni u Srbiji tokom prošle godine govore o tome da su deca bila uključena u svaki treći slučaj prisilnog i neformalnog vraćanja sa granica, dok je svako četvrto dete svedočilo o upotrebi nasilja od strane granične policije.\nSve devojčice opisale su put kao izuzetno težak i opasan. „Kada smo prelazili jednu planinu između Srbije i Bosne, setila sam se svoje porodice. Sedela sam na vrhu te planine i plakala i plakala, dok me neko iz grupe nije povukao da krenem dalje. To je bio najteži trenutak mog putovanja“, rekla je četrnaestogodišnja devojčica intervjuisana u Bosni i Hercegovini.\nNi jedna od porodica koje su učestvovale u istraživanju nije kao glavni razlog napuštanja zemlje porekla navela ekonomske razloge. Većina porodica nalazi se, tokom svog boravka na Balkanu, u stanju nesigurnosti, čekajući da nastave putovanje prema nekoj od zemalja u kojima bi mogli da ostvare dostojanstven život. Nedostatak dugotrajnih rešenja rezultuje godinama čekanja, izolacije i frustracije, kao i umorom. Kada govore o zemljama u kojima se nalaze i potencijalnom ostanku u njima, najveći broj njih kaže da tu ne može da zamisli svoju budućnost, i da se niko nije potrudio da ih uveri u suprotno.\n„Rekla sam svojoj porodici da želim da odem negde gde ću imati pasoš i moći da radim. Poštovali su moje mišljenje“, rekla je osamnaestogodišnja devojka iz Avganistana, intervjuisana u Bosni i Hercegovini.\n„Ako možete da ostanete u zemlji u kojoj ste, ostanite. Nemojte kretati na put. Ovaj put je kao velika kockarska igra – možete izgubiti život, porodicu, dostojanstvo, ili možete dobiti sve ono o čemu sanjate“, rekla je devojka iz Avganistana tokom razgovora u Srbiji.


Intervju - dr Miloje Obradović\nAktivnosti Komisije za zaštitu konkurencije na podsticanju fer tržišne utakmice\ndr Miloje Obradović za PRAVO U PRIVREDI\nParagraf intervju - FEBRUAR 2018\nKomisija za zaštitu konkurencije je u poslednje vreme donela više odluka o povredi konkurencije, a kojima su, u ispitnom postupku, prethodili nenajavljeni uviđaji u poslovnim prostorijama privrednih društava. Šta je nenajavljeni uviđaj i koliko često organi Komisije vrše nenajavljene uviđaje?\nKomisija, na osnovu Zakona o zaštiti konkurencije, ima ovlašćenje da izvrši nenajavljeni uviđaj ako sumnja da mogu da budu sakriveni ili uništeni dokazi potrebni za utvrđivanje povrede konkurencije. Nenajavljeni uviđaj je, zapravo, iznenadna kontrola prostorija, odnosno podataka, isprava i stvari koje se nalaze na tom mestu, o čemu se obaveštava stranka, odnosno držalac prostora i stvari u trenutku izvođenja uviđaja. Ovaj instrument je izuzetno efikasan za otkrivanje restriktivnih sporazuma, odnosno kartelskog dogovaranja i drugih oblika povreda konkurencije.\nInstitut nenajavljenog uviđaja koristimo u svojim aktivnostima od 2015. godine. Do sada smo imali uviđaje ove vrste u dvadesetak preduzeća. Inače, to je uobičajen, vrlo efikasan i rutinski mehanizam koji koriste sva tela za zaštitu konkurencije, u razvijenim tržišnim ekonomijama.\nNenajavljeni uviđaji su važni, jer su slučajevi kartelskih dogovora generalno teški za dokazivanje, ako nema konkretnih dokaza. Zato je važna dobra obučenost za izvršenje nenajavljenih uviđaja i prikupljanje dokaza. Veoma mali broj zaposlenih, odnosno samo oni koji učestvuju znaju za odlazak u nenajavljene uviđaje. Komisija na licu mesta može da pronađe dokaze koji su joj potrebni. Pre svega, digitalne dokaze. Za uzimanje tih dokaza koristi se forenzička oprema, te nema potrebe za zaplenom računara i ostale opreme. U nenajavljeni uviđaj nikad se ne odlazi po metodu slučajnog uzorka, uvek se zna na šta se cilja. Kada imamo dovoljno dokaza i kada znamo šta treba da preuzmemo, pokrećemo postupak, pa onda odlazimo u nenajavljene uviđaje u firmama. Čak i kada deluje očigledno - da su se firme dogovarale oko cena ili uslova na tržištu, bez dokaza ili dobrovoljnog priznanja u zamenu za oprost kazne nekog od učesnika, kartel je nemoguće otkriti.\nMoram da naglasim, da smo uvek imali punu saradnju učesnika u postupku, mada ponekad prilikom njihovog izvođenja nisu znali ko smo i nisu bili upoznati sa našim ovlašćenjima, što je jedan od razloga zašto je važno da se učesnici na tržištu upoznaju sa radom i svim ovlašćenjima Komisije za zaštitu konkurencije.\nKoja ponašanja privrednih subjekata najčešće narušavaju konkurenciju?\nNema pravila. Zastupljeni su svi vidovi povreda konkurencije - od sklapanja nedozvoljenih, restriktivnih sporazuma do zloupotrebe dominantnog položaja.\nNajveći problem iz ugla funkcionisanja tržišta predstavljaju karteli, odnosno kartelsko dogovaranje, što se smatra jednim od najmalignijih oblika povreda konkurencije. Dogovaranjem o cenama, podeli tržišta ili javnim nabavkama, nikako se ne stvara dobrobit za ekonomiju i potrošače. Takvi postupci guše inovacije, zatvaraju tržišta za druge učesnike, naročito one manje i mogu da obuhvate čitave sektore industrije. Kao rezultat, imamo skuplje i lošije proizvode za potrošača.\nUostalom, zašto bi se neko izlagao konkurentskom takmičenju, kada može mirno da posluje kroz kartelski dogovor. Kada vidite koliki su njihovi interesi, shvatite zašto je tako teško i dokazati postojanje takvih dogovora. Zato je važna uloga Komisije u borbi protiv kartela, i pokajnički, odnosno leniency programi i nenajavljeni uviđaji, kao instituti za njihovo otkrivanje i sprečavanje.\nNa šta bi privrednici trebalo da obrate posebnu pažnju kada ugovaraju međusobnu saradnju?\nPre svega, konstatovao bih, da je došlo do napretka u prihvatanju politike zaštite konkurencije, ali još uvek na nerazumevanja osnovnih postulata politike zaštite konkurencije i njenih pravila i od strane poslovne zajednice, ali ponekad i od strane državnih organa i javnih preduzeća.\nVelikom broju učesnika na tržištu pravila zaštite konkurencije nisu poznata, nisu razumljiva i tu nema velike razlike između poslovne zajednice i javnog sektora. Možda je to nerazumevanje kod javnih preduzeća za nijansu veće, jer u njima još uvek često postoji svest da oni po prirodi stvari, odnosno “u ime države” mogu da diktiraju uslove na tržištu.\nNije lako menjati ekonomske modele, ne može se preko noći iz kontrolisane privrede preći na otvoreno tržište. Tako da mnogi učesnici i nesvesno krše pravo konkurencije, nastavljajući praksu iz ranijih vremena.\nZahvaljujući i našem efikasnom radu u poslednjih nekoliko godina, naglo se povećalo interesovanje za stvaranje efikasnih programa korporativne usklađenosti sa Zakonom o zaštiti konkurencije.\nMožete li nam objasniti kako funkcioniše u praksi program LENIENCY i koliko se često koristi?\nMera oslobađanja od obaveze plaćanja novčanog iznosa mere zaštite konkurencije poznata kao Leniency program je Zakonom predviđena mogućnost da Komisija oslobodi obaveze plaćanja kazne onog učesnika na tržištu koji prvi prijavi restriktivni sporazum, odnosno kartel. Učesnik sporazuma, koji je prvi Komisiji prijavio postojanje sporazuma ili dostavio dokaze na osnovu kojih je Komisija donela rešenje, oslobađa se od obaveze plaćanja novčanog iznosa mere zaštite konkurencije, pod uslovom da Komisija nije imala saznanje o postojanju sporazuma ili je imala saznanje ali nije imala dovoljno dokaza da pokrene postupak. Ovo pravo se može ostvariti samo ako se radi o učesniku sporazuma koji nije bio inicijator za zaključenje restriktivnog sporazuma. Primenom ove odredbe, stimulišu se učesnici restriktivnog sporazuma da prijave postojanje povrede Komisiji, odustanu od daljeg učešća u istom, omoguće Komisiji kažnjavanje učinilaca, pri čemu za sebe ostvaruju pravo da budu oslobođeni od plaćanja kazne.\nUkoliko podnosilac smatra da bi otkrivanje identiteta moglo da ima štetne posledice, Komisiji se može obratiti i anonimno. Dostavljanjem obaveštenja sa kratkim opisom sadržine restriktivnog sporazuma, listom dokaza i informacija kojima raspolaže i kratkim opisom sadržine dokaza, pri čemu ne mora otkriti svoj identitet, identitet ostalih učesnika i detalje tog sporazuma. Komisija će učesnika u re-striktivnom sporazumu koji se obratio anonimno obavestiti o tome da li već postoji prijava restriktivnog sporazuma. Zato i ovim putem pozivam da, svako ko ima neku sumnju ili dokaz za postojanje kartela to prijavi, i time izbegne moguću kaznu, koja može biti u visini i do 10 odsto godišnjeg prihoda učesnika na tržištu.\nPrimena oslobađanja od obaveze plaćanja Leniency programa počela je u Srbiji, 2011. godine i do sada je taj institut upotrebljen tri puta. Ova je inače politika koja je u evropsku praksu uvedena 1996. godine i zasnovana na iskustvima SAD, gde se pokazala kao veoma efikasna u otkrivanju, destabilizaciji i eliminisanju kartela. Po prirodi stvari, kartele je izuzetno teško otkriti i istraživati bez saradnje jednog od njihovih učesnika.\nKomisija je intenzivirala rad u sektoru analize uslova konkurencije na pojedinim tržištima. U poslednje vreme objavljeni su rezultati analiza tržišta sportske obuće, odeće i opreme, tržišta softvera i računarske opreme, tržišta proizvodnje i prometa malina. Zašto su važne ekonomske analize?\nEkonomske analize su važne jer pored pravnog aspekta, pravo konkurencije i svi fenomeni kojima se bavi moraju biti objašnjeni i na osnovu savremenih nalaza ekonomske nauke. Ekonomsko objašnjenje tih pojava omogućava spoznaju uzroka, mehanizama i posledica fenomena konkurencije i njenog narušavanja, pa time i potrebe i načina njihovog pravnog regulisanja i zaštite.\nKomisija se, u prethodnom periodu, suočila sa nizom kompleksnih ispitnih postupaka koji su zahtevali ozbiljne analitičke zahvate, u smislu detaljne analize svih relevantnih činjenica i okolnosti, kao i primene ekonomskih i ekonome trijskih analiza.\nU vezi sa tim, као izrazito važnu vidimo aktivnosti Sektora za ekonomske analize i njegovo aktivno učešće u radu na predmetima i davanja smernica u pogledu primene adekvatne analitičke metodologije. Rezultati dobijeni primenom odgovarajuće analitičke aparature pružaju nam dobru osnovu za objektivno, nepristrasno i, u određenoj meri, standardizovano rasuđivanje i identifikaciju povreda konkurencije.\nDrago mi je da mogu da konstatujem da je primena ekonomskih analiza u radu na predmetima prošla kroz “ tranzicioni period” tokom kog smo pronašli pravu meru primene specifičnih tehnika ekonomskih analiza u postupcima koji se vode pred Komisijom, tako da više nije pitanje da li je u radu na predmetima potrebno više ili manje ekonomije, već koja ekonomska analiza i na koji način treba biti primenjena u utvrđivanju moguće povrede konkurencije.\nŠta je to što usporava otvaranje Poglavlja 8 u pregovorima sa EU?\nProces analitičkog pregleda zakonodavstva, odnosno skrininga za Poglavlje 8: Politika konkurencije, a koje osim zaštite konkurencije uključuje i liberalizaciju tržišta i državnu pomoć, sproveden je 2014. godine. U dosadašnjim rezultatima skrininga za Poglavlje 8 nije utvrđeno nijedno merilo koje se odnosi na zaštitu konkurencije, a koje bi moralo biti ispunjeno da bi ovo poglavlje moglo da bude otvoreno. Komisija kontinuirano učestvuje u radu Pododbora za unutrašnje tržište i konkurenciju, koji je osnovan u skladu sa odredbama Sporazuma o stabilizaciji i pridruživanju i čija je nadležnost da prati proces izvršavanja obaveza iz Sporazuma u ovim oblastima. Komisija se priprema za narednu sednicu Pododbora, koja će biti održana u junu ove godine u Beogradu i na kojoj ćemo, prema utvrđenom principu, predstaviti svoj rad na daljoj harmonizaciji pravnih propisa iz ove oblasti, rezultate u primeni propisa o zaštiti konkurencije i aktivnosti na unapređenju administrativnog kapaciteta Komisije.\nMoram da podsetim da je u poslednjem objavljenom Godišnjem izveštaju Evropske komisije o napretku Srbije u procesu pridruživanja EU konstatovano da je zakonodavni okvir načelno u skladu sa pravnim tekovinama EU i sa Sporazumom o stabilizaciji i pridruživanju, odnosno da je Zakon o zaštiti konkurencije u velikoj meri usklađen sa članovima Ugovora o funkcionisanju Evropske unije, koji se odnose na restriktivne sporazume i zabranu zloupotrebe dominantnog položaja.\nTakođe, konstatovano je i da je Zakon u skladu sa Uredbom EU o kontroli koncentracija između učesnika na tržištu, kada je u pitanju ex ante kontrola efekata na konkurenciju koncentracija koje prelaze određene nivoe prihoda, kao i da podzakonski akti koji obezbeđuju dalja značajna pravila i smernice o tome kako treba da se primenjuju pravila konkurencije u najvećoj meri doneta i usaglašena sa relevantnim propisima i smernicama Evropske komisije.\nKomisija je, ipak, nastavila taj proces usklađivanja propisa iz oblasti politike zaštite konkurencije sa evropskim zakonodavstvom. Nedavno ste pozvali i učesnike na tržištu da daju svoje komentare na predloge uredbi koje ste pripremili?\nKomisija je nastavila proces usaglašavanja zakonodavnog okvira sa evropskim pravnim tekovinama, ali ne samo kako bi ispunila svoje obaveze u odnosu na SSP, već i kako bi omogućila veću pravnu sigurnost i izvesnost učesnicima na tržištu Republike Srbije. Izradili smo predloge tri uredbe za koje verujemo da će olakšati funkcionisanje privrednih subjekata u našoj zemlji.\n1. U pitanju je Uredba o izuzeću od zabrane kategorija sporazuma o popravci i održavanju motornih vozila i sporazuma o prodaji rezervnih delova, alata, dijagnostičke i druge opreme za motorna vozila, a kojom se propisuju kategorije sporazuma i posebni uslovi pod kojima ove kategorije mogu biti izuzete od zabrane propisane čla nom 10. Zakona.\n2. Tu je i Uredba o uslovima za izuzeće od zabrane sporazuma o prenosu tehnologije. Ovom uredbom propisuju se kategorije sporazuma, kao i posebni uslovi pod kojima ove kategorije mogu biti izuzete od zabrane propisane članom 10. Zakona. Određeno je da se od zabrane izuzimaju sporazumi o transferu tehnologije, ako ispunjavaju uslove iz ove uredbe i ako ne sadrže ograničenja navedena u ovoj uredbi. Uredba treba da osigura zaštitu konkurencije i obezbedi pravnu sigurnost za učesnike na tržištu.\n3. Treća uredba koju smo izradili je Uredba o sporazumima između učesnika na tržištu železničkog, drumskog i saobraćaja na unutrašnjim vodnim putevima koji se izuzimaju od zabrane. Ona obuhvata sporazume, odluke i usaglašenu praksu zaključenu u vezi sa prometom u železničkom, drumskom i saobraćaju u unutrašnjim vodama, koji za cilj ili posledicu imaju utvrđivanje naknada i uslova prevoza, ograničavanje ili utvrđivanje ponuda usluga prevoza, podelu tržišta prevoza, primenu tehničkih poboljšanja i tehničku saradnju, zajedničko finansiranje ili nabavku transportne opreme ili usluga, kada su te aktivnosti direktno povezane sa pružanjem usluga prevoza i neophodne za zajedničko pružanje usluga od strane grupe privrednih subjekata. Uredba se primenjuje i na akte i radnje učesnika koji ima dominantan položaj na tržištu.\nKomisija je, pre upućivanja nacrta navedenih uredbi, preko svog zvaničnog internet sajta, pozvala zainteresovanu javnost da dâ svoje primedbe na predloženi tekst.\nZnačajan deo komentara koji su ovim putem upućeni su i ugrađeni u nacrte uredbi koji su dostavljeni Direktoratu za konkurenciju Evropske komisije i Vladi Republike Srbije na dalje postupanje. Direktorat za konkurenciju EK već je potvrdio da su predlozi uredbi koje smo pripremili u skladu sa pravnim tekovinama EU. Očekujemo da ih Vlada Srbije usvoji u toku ove godine.\nČesto u javnim nastupima pominjete potrebu da oblast zaštite konkurencije u Srbiji dobije potpuno novi zakonodavni okvir. Znači li to da ćete raditi na tome da Srbija uskoro ima novi Zakon o zaštiti konkurencije?\nPraksa Komisije pokazala je da postoji prostor za normativna unapređenja pojedinih instituta koji do sada nisu dovoljno ili, u nekim slučajevima nisu uopšte regulisani važećim Zakonom.\nU tom smislu, Komisija je inicirala početak rada na izradi novog Zakona o zaštiti konkurencije. Imajući u vidu i stupanje na snagu novog Zakona o opštem upravnom postupku, najvažnije izmene u Nacrtu zakona o zaštiti konkurencije trebalo bi da se odnose na pravila postupka koja treba da budu posebna u odnosu na opšta pravila, a u cilju dostizanja evropskih pravila i prakse.\nMinistarstvo trgovine, turizma i telekomunikacija formiralo je radnu grupu za izradu Nacrta novog zakona o zaštiti konkurencije. Komisija, preko svojih predstavnika, uključena je u ovaj proces i nastojaće da svojim učešćem u pripremi teksta Nacrta obezbedi da nova zakonska rešenja budu u većoj meri harmonizovana sa pravom EU, ali prilagođena specifičnostima tržišta Republike Srbije.\nGlobalizacija i uklanjanje međudržavnih barijera dovodi do sve većeg broja privrednih subjekata koji su dominantni na tržištima na kojima posluju. Da li nacionalne komisije za zaštitu konkurencije, pa tako i Komisija za zaštitu konkurencije Republike Srbije, imaju kapaciteta za pravilno sprovođenje procedura prema privrednim subjektima koji su dominantni, ne samo na domaćem, već i na svetskom tržištu i imaju na raspolaganju ogromna sredstva?\nSve češće se u postupcima pred telima za zaštitu konkurencije u regionu pojavljuju isti, pa i povezani učesnici, čije aktivnosti i akcije moramo sagledavati šire od nacionalnih granica. To nameće potrebu intenzivne saradnje tela za zaštitu konkurencije u postupcima koji se vode pred tim institucijama, naročito kada je u pitanju region. U tom smislu, Komisija realizuje planirani cilj. Saradnju sa telima za zaštitu konkurencije u regionu podigli smo na najviši nivo od njenog osnivanja. Brža razmena informacija, uporedna praksa, kao i mogućnosti razmene iskustava kroz zajedničke skupove od velike su koristi našoj stručnoj službi. Komisija ima čak deset bilateralnih sporazuma sa telima za zaštitu konkurencije brojnih država, posebno onih u regionu. Kao ključnu vidimo i saradnju sa međunarodnim institucijama - Međunarodnom mrežom za konkurenciju, Organizacijom za ekonomsku saradnju i razvoj, brojne regionalne inicijative. Sa zadovoljstvom mogu da najavim da će Beograd, odnosno Komisija za zaštitu konkurencije u narednom periodu biti sedište Foruma konkurencije Zapadnog Balkana. Ovaj projekat finansiraće Evropska banka za obnovu i razvoj. Verujem da će aktivnosti ovog Foruma u čijem radu će učestvovati tela za zaštitu konkurencije ovog dela Evrope, značajno unaprediti rad tih institucija, ali i podići nivo konkurencije tržišnih učesnika regiona.


Dobri ljudi smislili su razne načine kako da se uključe u ovaj humani podvig i tako omogućili plaćanje dve rate klinici za lečenje. Međutim, kako bi lečenje bilo sprovedeno do kraja nephodno je skupiti još 160.000 evra i do kraja novembra uplatiti na račun bolnice.\nHelenina bitka za život, tako je, postala bitka svih humanih građana te donacije za devojčicino lečenje na klinici u Francuskoj pristižu sa svih strana.\nNa društvenoj mreži Fejsbuk napravljena je grupa pod nazivom "Sa Helenom do pobede" u kojoj ljudi dele pozive na humanitarne akcije i informišu javnost kako mogu uplatiti novac, kao i koliko je novca za Helenino lečenje je trenutno skupljeno.\nOstavljanjem kutija na javnim mestima, u restoranima, kafićima, pekarama, frizerskim salonima i trgovinskim radnjama prikupljeno je dosta novca, a prodavanje garderobe, nakita, kolača, dekorativnih peškira i mnogih drugih ručnih radova takođe je ujedinilo veliki broj ljudi koji kupovinom doniraju novac za lečenje ove devojčice.\nPored toga što ljudi grupno u inostranstvu, ali i u domaćim lokalima organizuju razne kultrune događaje sa kojih donacije odlaze u fond za lečenje Helene, postoje i pojedinci koji su se samostalno organizovali u cilju da pomognu ovoj maloj riđokosi.\nDečak prodavao limunadu\nDečak Pera, oduševio je korisnike ove internet platforme, budući da je kako bi pomogao Heleni prodavao limunadu u Knez Mihailovoj ulici u Beogradu. On je od prodaje zaradio svega 200 dinara, ali je iz svoje ušteđevine dodao još 2.000 i sa roditeljima uplatio na Helenin račun.\nDarko Suljović preplivao je šest kilometara dugu trasu u blizni Malte kako bi podstakao prikupljanje novca za Helenino izlečenje i sve dobijene priloge uložio u Helenino lečenje.\nHelena je dobro, ali nedostaje novac za lečenje\nIako se Heleninim roditeljima suma od 545.000 evra činila nedostižno, jedan deo je skupljen, ali nedostaje još...\n- Klinici je pre odlaska na lečenje bilo potrebno uplatiti 60.000 evra, do kraja oktobra treba još 160.000, što je već obezbeđeno, a do kraja novembra treba još toliko. Nadamo se da ćemo uspeti da prikupimo novac - kaže za "Blic" Irena Gavran, Helenina tetka.\nPrema Ireninim rečima, Helena je primila prvi ciklus hemoterapije, a uskoro će usledi i primanje drugog ciklusa.\nNeće smeti da napusti sobu dva meseca\n- Helena je dobro, ali ima propratne rekacije koje idu uz hemoterapiju. Moraće ukupno da primi šest ciklusa zračenja, od kojih će posledenja tri biti sprovedena u sterilnoj sobi iz koje neće smeti da izlazi dva meseca - priča Irena.\nHelena dane na klinici u Francuskoj provodi u pratnji svojih roditelja, a tetka i najbliži rođaci je povremeno posete.\nZahvalnost dobrim ljudima\n- Helenini roditelji i cela porodica su neizmerno zahvalni svim dobrim ljudima koji su rešili da pomognu. Pre svega lekarima, a posebno dr Danici Grujičić koja je operisala Helenu, kao i svim lekarima Kliničkog centra Srbije i Instituta za majku dete. Takođe, nismo verovali da će ovoliko ljudi pomoći, hvala svima - ističe Irenina tetka.\nPodsećamo, Helena je tokom ovog leta počela svakodnevno da povraća, da bude pospana, razdražljiva, ljuta, odbijala je da jede, a 17. avgusta joj je dijagnostikovan hidrocefalus, maligni tumor na malom mozgu.\nVeć sutradan je prvi put operisana, a nakon toga je usledila još jedna operacija. Ona iz je obe izašla kao pravi mali heroj, sa osmehom na licu.\nTumor je maligni (meduloblastom IV gradus) i zato je Heleni hitno potrebna pomoć za dalje lečenje na klinici u Parizu.\nEvo kako možete da pomognete:\nSlanjem SMS poruke: Upišete 707 i pošaljete SMS na 3030\nSlanjem SMS poruke iz Švajcarske: Upišete human707 i pošaljete SMS na 455\n(BalkansPress / Izvor:Blic.rs)\nCENA OBUHVATA UZORKOVANJE, TESTIRANJE I


Srbi se krste, mole Bogu i pokazuju jedinstvo samo kad ih pritisne teška muka ili bolest, kad Srbija puca penal i kad predsjednik Republike Srpske zatraži posebnu sjednicu Narodne skupštine RS.\nPrije dva dana imali smo jednu od tih situacija i vidjeli na djelu srpsko jedinstvo. Na sreću, nije u pitanju nikakva nesvakodnevna muka ili bolest, penal je trebalo da bude prije mjesec i po, i to su vidjeli svi, računajući i VAR tehnologiju, ali ne i njemački sudija Feliks Brih. Dakle, riječ je o posebnoj sjednici republičkog parlamenta sazvanoj na zahtjev predsjednika Srpske Milorada Dodika.\nSamo dan prije njenog održavanja opklada da će poslanici svih srpskih stranaka zauzeti jedinstven stav nije vrijedila ni koliko kila papaka u najbližem poslaničkom klubu. Opozicija se nije odazvala pozivu predsjednika Srpske na konsultacije i zauzimanje zajedničkog stava, pa je sve upućivalo na to da ćemo gledati burnu sjednicu i slušati žestoke verbalne rafale i paljbu iz pljuvačnih žlijezda.\nAli, na poprilično zaprepašćenje, posebna sjednica je prošla bez povišenog tona, ako se ne računa kratka galama koju su podigli poslanici koalicije “Domovina” prilikom napuštanja sjednice. I poslanici vladajućih stranaka i opozicionari pokazali su jedinstvo i dostojanstvo kakvo je neophodno kada se skida ljaga s imena slobodarskog naroda koji je u svim svjetskim ratovima bio na strani pravdoljubivih sila i saveznika.\nJedinstveno odbacivanje izvještaja Komisije za ispitivanje događaja u i oko Srebrenice iz 2004. godine i jednoglasno usvajanje zaključaka kojima se predviđa formiranje nove komisije pokazalo je da se zajednički jezik može naći. I to je bilo prvo jedinstvo vlasti i opozicije poslije sada već daleke 2011. godine kada su SDS i SNSD zajednički ušle u vlast na nivou BiH. Ta politička ljubav je pukla poslije otprilike godinu, nakon čega se više nije javljala ni teoretska mogućnost za takvo nešto.\nA kako su čudni politički putevi najbolje pokazuje činjenica da je poslije opštih izbora 2014. godine poslanik i tadašnji lider Napredne Srpske Adam Šukalo, koji je mandat osvojio na listi DNS-a (nema veze što je kompenzacioni), otvoreno i žestoko predlagao formiranje široke koalicije u Srpskoj koju bi činili SDS i SNSD. Prije dva dana, žestoki opozicionar Šukalo bio je jedini srpski poslanik koji nije podržao zajedničke zaključke, iako vrlo dobro zna šta je bilo i šta je govorio prije nekoliko godina. Toliko o dosljednosti.